“Azərbaycanda cinsi zəifliyə düçar olan kişilər çoxalıb, həkimə müraciət etməkdən isə utanırlar” - HƏKİM - Azinforum.az İnformasiya Portalı\nAna səhifə / Gündəm / “Azərbaycanda cinsi zəifliyə düçar olan kişilər çoxalıb, həkimə müraciət etməkdən isə utanırlar” – HƏKİM\n“Azərbaycanda cinsi zəifliyə düçar olan kişilər çoxalıb, həkimə müraciət etməkdən isə utanırlar” – HƏKİM\nSon illər dünyada baş verən proseslər, informasiya texnologiyalarının inkişafı insan həyatına təsirsiz ötüşmür. Qida rasionumuzun dəyişməsi, orqanik məshulların genetik modifikasiya olunmuş məhsullara dəyişdirilməsi, ətraf mühitin çirkləndirilməsi və s. insan orqanizmində ciddi fəsadlara səbəb olur. Elə son illər həm dünya, həm də Azərbaycanda kişi sonzuluğu və cinsi zəifliyin artması da bu amillərlə əlaqələndirilir. Çox təəssüf ki, bu kimi hallara çox zaman laqeyd münasibət, utancaqlıq səbəbindən həkimə getməmək ciddi fəsadlara, ailələrin qurulmamasına və ya qurulmuş ailələrin dağılmasına səbəb olur.\nBununla bağlı Modern.az-a açıqlama verən Mərkəzi Neftçilər Xəstəxanasının həkim-uroloqu Rəşad Məmmədov bildirib ki, istər kişi sonsuzluğu, istərsə də cinsi zəifliklə bağlı Azərbaycanda dəqiq statistikanı vermək mümkün deyil.\n“Amma ümumdunya statistikasında baxdıqca, yetəri qədər çox ciddi say ortaya çıxır. Bununla bağlı mediaya dəqiq məlumat vermək üçün statistik araşdırma aparılmalıdır. Bu olmadığı üçün kişi sonsuzluğu və cinsi zəiflik haqqında dəqiq məlumat vermək mümkün deyil. Amma həkim kimi son illər apardığım müşahidələr bu sahədə problemlə üzləşənlərin ciddi artdığını deməyə əsas verib. Son dönəmdə cinsi zəiflik və sonsuzluğun yarana səbəbləri multifaktorialdır. Tək bir faktorla bağlı deyil, ətraf mühitin təsiri, ürək, qan-damar sisteminin xəstəlikləri, şəkərli diabet, hormonal faktorlar, irsi faktorlar, qidalanma, fərdin psixoemosional statusu buna təsiri edir”.\nR.Məmmədov ümumi baxıldıqda kişi sonsuzlğunun tam səbəbinin bilinmədiyini qeyd edib.\n“Bunu yuxarıda qeyd etdiyimiz səbəblərə bağlayırıq. Amma sonsuzluğun 60 faizinin səbəbi demək olar ki, bilinmir. Və bu problemlər sonda ağır nəticələnir. Kişi sonsuzluğu ciddi ailədaxili problemlərə yol açır. Kişilərin bir hissəsi konservativ və ya cərrahi yolla müalicə olunaraq sağlığına qovuşur. Bəziləri sağlamlığa qovuşa bilməyəndə suni mayalandırma vasitəsilə övlada sahib olur”.\nTexnologiyanın inkişafının insanlara ciddi təsir etdiyini deyən həkim uroloq qeyd edib ki, kişi cinsi zəifliyinə psixoemosional sterss təsir edir.\n“Texnologiyaların inkişafı insanlara bəd vərdişlər gətirdi və onların psixoemosional statuslarını dəyişdirdi. Tək bizim ölkədə deyil, bütün dünyada bu tendensiya var”.\nR.Məmmədov Azərbaycanda bu problemləri yaşayan kişilərin həkimə müraciət etməkdən çəkindiyini vurğulayıb.\n“Azərbaycan da Şərq ölkəsidir və burada Şərq mentaliteti öz təsirini göstərir. İnsanlarımız bu problemlə bağlı müraciət etməyə çəkinirlər və yaxud da həkimlə görüşəndə bütün detalları izah etmirlər. Halbuki, hal-hazırda dərman vasitələri və texnika izn verir ki, biz bütün bu xəstələri normal şəkildə müalicə edək və sağlamlığına qovuşduraq”.\nÖncəki General Rəhimov: “Korrupsiyada vətəndaşlar özü günahkardır”\nNövbəti AZAL təyyarə biletlərinin qiymətini endirdi


“İşimdən və sənətimdən zövq alıram”\nTeatrda zaman və məkan xüsusiyyətləri tamaşanın bədii obrazı ilə ifadə olunur. Tamaşanın obrazını isə rənglər, dekorasiya, işıqlar, aktyorların kostyumları, səhnədəki əşyalar və s. yaradır. Teatr səhnəsində rəssam və rejissor işi vəhdət təşkil etməlidir. Bədii tərtibat tamaşanı baxımlı edir, ona emosiya, bədii ifadə və özünəməxsusluq verir. Tamaşanın ərsəyə gəlməsində hər bir dövrə uyğun dekorasiyanın hazırlanması vacib şərtlərdən biridir. Bu baxımdan səhnə əsərinin uğurlu alınmasında tərtibatçı-rəssamın üzərinə böyük məsuliyyət düşür.\n“Səhnə arxasında qalanlar” rubrikasında budəfəki qonağımız Azərbaycan Dövlət Akademik Milli Dram Teatrının quruluş hissə müdiri İlham Elxanoğludur.\nİlham Elxanoğlu rəssamlığa erkən yaşlarından həvəs göstərib, sonralar qədim milli geyimlərimizə marağı xüsusilə artıb. 1997-ci ildən teatrda çalışır. İlk olaraq səhnə geyimləri üçün tikiş sexindən fəaliyyətə başlayır, bir il sonra bacarığı və gözəl əl qabiliyyəti sayəsində bədii quruluş hissə müdiri vəzifəsinə təyin olunur. İstedadı ona uğur gətirir. Ali təhsil alır. Mədəniyyət və İncəsənət Universitetinin kulturologiya, daha sonra dram rejissorluğu fakültəsini bitirir.\nTeatrın səhnəsində qoyulan bir sıra tamaşaların rəssamı olan İlham Elxanoğlunun rejissor kimi ilk işi 2006-cı ildə J.Koktonun “İnsan səsi” əsəri əsasında hazırlanan tamaşa olub. 2007-ci ildə böyük mütəfəkkir M.F.Axundzadənin “Müsyo Jordan və Dərviş Məstəli Şah” tamaşasına quruluş verib.\nRəssam qədim milli geyimlərimizi hazırlamaqdan böyük zövq aldığını bildirir. Deyir ki, teatra yeni gəldiyi vaxt B.Vahabzadənin “Özümüzü kəsən qılınc” əsərinin tamaşası hazırlanırdı. Geyimlərin dizaynı və hazırlanmasında bəzi problemlər var idi. Bu tamaşa üçün böyük həvəslə geyimlər hazırlaması, tamaşanın uğurlu alınması bu gün onu çox sevindirir.\nİndiyədək bir çox səhnə əsərlərinin hazırlanmasında iştirak edib. Milli Dram Teatrında çalışmaqla yanaşı, 1998-ci ildə Musiqili Komediya Teatrında səhnələşdirilən Ü.Hacıbəylinin “O olmasın, bu olsun” operettasında kişi geyimlərinin modelçi-rəssamı kimi işləyib. Dahi Bülbülün 100 illik yubiley tədbirinin dekorasiyasının yaradılmasında əməyini əsirgəməyib. Teatrın baş rəssamı Nazim Bəykişiyevin müəllifi olduğu muğam festivalı üçün hazırlanan “şəbəkə” dekorunun (müəllif Milli Dram Teatrının baş rəssamı Nazim Bəykişiyev) hazırlanmasında iştirak edib.\nTeatrın bədii quruluş hissəsinə aid olan sahələri sadalayan İlham müəllim buraya işıq, musiqi , səhnə quraşdırma, geyim, qrim, əlbəsə, butafor, dekor rəssamları, tikiş və xüsusi geyimlərin təmiri və təmizlənməsi sexinin aid olduğunu bildirir: “Rejissor tamaşanı hazırlamazdan əvvəl bədii şurada eskizlər müzakirə edilir. Bu zaman istər geyim, istərsə də səhnə üzrə müzakirə və məsləhətlər olur. Quruluş hissə müdiri, rəssamlar və rejissor öz aralarında razılığa gəldikdən sonra istehsalata başlanılır və bundan sonra quruluş hissə müdiri bu eskizlər üzərində ümumi işə başlayır. Bir tamaşanın tərtibatı ən tez bir ay müddətinə, tarixi əsərlərdə isə texniki hazırlığından asılı olaraq 2-3 ay müddətinə ərsəyə gəlir”.\nRejissorla rəssamın obraza baxışındakı fərqliliyə münasibət bildirən həmsöhbətim qeyd edir ki, rejissor obrazın daxili aləmini görə bilir, rəssam isə tamaşanın rəngarəngliyini görür: “Quruluş hissə müdirində rəssamlıq qabiliyyəti olmalıdır. O, səhnəni görməyi bacarmalıdır. Hansı teatrın ki, bədii quruluş hissəsi zəifdirsə, o teatrın geyim və dekorasiyası da zəif olacaq. Eskizlərdə ən xırda detalları belə canlandırıb səhnəyə gətirmək çox çətin və məsuliyyətli bir işdir. Baxmayaraq ki, dram rejissorluğu üzrə təhsil almışam, amma bu gün quruluş hissə müdiri kimi öz işimdən böyük zövq alıram və bu işi çox dəyərləndirirəm. Ən maraqlısı isə bundadır ki, tamaşa ərsəyə gələndən sonra insan öz işindən nə qədər böyük zövq aldığının şahidi olur və yeni tamaşaya enerji toplayır”.\nSəhnə geyimləri çox fərqli xüsusiyyətə malikdir. Bəzən reallıqda gözəl görünən geyim səhnədə, işıqların altında öz effektini itirə bilir. Buna görə də hazırlanan geyimlər tamaşadan əvvəl geyim yoxlanışından keçir və eskizlərlə eyniləşdirilməsinə diqqət yetirilir, lazım gələrsə, bəzi dəyişikliklər edilir: “Teatrın bütün sahələrində olduğu kimi, bu gün bizim işimizdə də böyük irəliləyişlər var. Əvvəllər bir pərdənin hazırlanmasına nə qədər əmək sərf olunurdusa, bu gün müasir texniki imkanlarla bu iş qısa zaman müddətində düzülüb-qoşulur. Teatrımızda bədii quruluş sahəsinə xüsusi diqqət göstərilir. Köhnə dekorasiya və geyimlərdən artıq istifadə olunmur. Hər bir tamaşanın özünəməxsus dekorasiya və geyimləri hazırlanır və bu cəhətdən heç bir sıxıntımız yoxdur. Misal üçün, Xalq yazıçısı İlyas Əfəndiyevin “Hökmdar və qızı” əsəri əsasında “Qarabağnamə” tamaşası hazırlanarkən bütün geyim və materiallar Türkiyədən gətirildi. Son illər çox gözəl geyim və əlbəsələr yaranır. Əlbəsə seximizi zənginləşdirməyə çalışırıq. Təmirdən sonra bizə elə bir şərait yaradılıb ki, bütün potensialımızı burada nümayiş edə bilirik. Bu təkcə səhnə ilə bitmir, səs və işıq avadanlıqları da yüksək səviyyədə təşkil olunub. Bu səbəbdən biz də çalışırıq ki, öz işimizdə hər bir nüansa xüsusi diqqət yetirək. Amma düşünürəm ki, teatr nə qədər müasirləşsə də, öz tarixiliyini qorumalıdır. Rejissorlara həmişə deyirəm: ”Tamaşa başlamazdan əvvəl mütləq pərdələri bağlı saxlayın. Çünki tamaşaçı səhnəyə sirli məkan kimi baxmalıdır”.\nMədəniyyət.- 2012.- 22 fevral.- S. 10.


"30 noyabrda hərbi helikopterimizin qəzaya uğraması nəticəsində 14 nəfər şəhid oldu, mən və zabit yoldaşım möcüzə nəticəsində sağ qaldıq”\nBnu jurnalistlərə açıqlamasında Dövlət Sərhəd Xidmətinin (DSX) Mi-17 tipli helikopterinin Xızı ərazisində qəzaya uğraması nəticəsində yaralanan polkovnik-leytenant Emil Cəfərov deyib.\nO bildirib ki, Vətəndaş və İnkişaf Partiyasının (VİP) sədri Əli Əliyev özünün məlum müsahibəsində helikopter qəzası nəticəsində yaralanmaqlarını şübhə altına alıb:\n"Bu fikirlər öncə qəza zamanı həlak olmuş zabit yoldaşlarımızın ruhuna hörmətsizlikdir. Biz Vətən müharibəsinin iştirakçılarıyıq. Hər zaman da canımızı, qanımızı vətənimiz, torpaqlarımız naminə qurban verməyə hazır olmuşuq. Qəza zamanı keçirdiyimiz fiziki və psixoloji travmalara baxmayaraq, gücümüzü toparlayaraq verdiyimiz səmimi müsahibənin yaxınlarımızın, eləcə də hadisəyə görə üzülən bütün vətəndaşlarımızın ağır qəzadan sağ qalanlar üçün sevinməsini gözləyirdik. Əvəzində isə Əli Əliyevin həqiqətə uyğun olmayan fikirlər irəli sürməsi öncə vətənimizə hörmətsizlikdir”.\nE.Cəfərov deyib ki, Vətəndaş və İnkişaf Partiyasının (VİP) sədri Əli Əliyevin məlum müsahibəsində onun və zabit yoldaşımın helikopter qəzası nəticəsində yaralanmağını şübhə altına alması, əsassız və cəfəng ehtimallar səsləndirilməsini qəbuledilməz hesab edir.\nPolkovnik-leytenant özünün Emil Cəfərov və kapitan Ramin Edilov şərəf və ləyaqətlərinin alçaldılmasına imkan verməyərək ədalətli qərar çıxardığı üçün məhkəməyə təşəkkürlərini bildiriblər.\nQeyd edək ki, bu gün Yasamal Rayon Məhkəməsində hakim Hüseyn Səfərovun sədrliyi ilə keçirilən prosesdə Dövlət Sərhəd Xidmətinin polkovnik-leytenantı Emil Cəfərovun Əli Əliyev barəsində xüsusi ittiham qaydasında şikayəti ilə bağlı hökm oxunub.\nHökmə əsasən, Ə.Əliyev barəsində 5 ay həbs cəzası verilib.


Ana səhifə » Siyasət » Fəzail Ağamalı: Ordumuz Ali Baş Komandanın rəhbərliyi ilə düşməni məğlub etdi\n“İşğal altındakı torpaqlarımızın azad edilməsi uğrunda aparılan Vətən müharibəsi Ali Baş Komandanımızın rəhbərliyi ilə müzəffər ordumuzun qələbəsi ilə tarixə düşdü. Bu, eyni zamanda, Azərbaycanın dövlətçilik tarixinə şərəfli səhifə kimi yazıldı. Sentyabrın 27-dən bu günə qədər biz ölkə Prezidenti, Ali Baş Komandan cənab İlham Əliyevin strategiyasının konkret nəticələrini, uğurlarını hər gün böyük məmnuniyyətlə izlədik. Cənab Prezidentimiz hər gün xalqımızı yeni-yeni müjdələrlə, qələbələrlə sevindirirdi. Prezidentimizlə sözün həqiqi mənasında qürur duydum”.\nBunu açıqlamasında “Ana Vətən” Partiyasının sədri, Milli Məclisin deputatı Fəzail Ağamalı deyib.\nOnun sözlərinə görə qısa zaman kəsiyində torpaqlarımızın işğaldan azad edilməsi hər birimizdə böyük sevinc hissi yaratdı. “Xalqımıza edilən müraciətlərdə səmimi, vətənpərvər, insanlarla açıq şəkildə dialoq quran bir liderin portretini gördük. O cümlədən cəbhədə mənfur düşməni əzdik. Ordumuz Ali Baş Komandanın rəhbərliyi ilə düşməni məğlub etdi və onları ağ bayraq qaldırmağa məcbur etdi”, - deyən F.Ağamalı onu da əlavə edib ki, noyabrın 10-dan qüvvəyə minən və 3 dövlətin rəhbərinin imzaladığı bəyanatda əslində xeyli əvvəl Prezident İlham Əliyevin gündəliyə gətirdiyi şərtlər öz əksini tapdı. Azərbaycan dövlətinin qan tökmədən digər torpaqlarının da azadlığını təmin etdiyini vurğulayan partiya sədri onu da qeyd edib ki, bu bəyanatda Dağlıq Qarabağın hər hansı bir statusundan söhbət belə açılmır. Bu, diplomatik, siyasi müstəvidə cənab Prezidentimizin qazandığı ciddi uğur kimi qiymətləndirilməlidir.


Niyaməddin Musayevi illər əvvəl kim bıçaqlayıb? - VİDEO - son xeberler\nXalq artisti Niyaməddin Musayevin illər əvvəl başına bədbəxt hadisə gəlib.\nBAKU.WS xəbər verir ki, sənətçi 1980-ci illərdə Gəncədəki konserti zamanı bıçaqlanıb. Bu haqda ifaçı Xuraman Şuşalı ARB kanalında yayımlanan "Həmin Zaur" proqramında danışıb.\nDaha sonra məlumatı təsdiqləyən Niyaməddin Musayev naməlum şəxsin səhnəyə çıxaraq ona verdiyi gül buketinin içindən bıçaq çıxarıb ifaçını ayaq nahiyyəsindən yaraladığını bildirib.\nŞou-biznes Baxılıb: 3420 Tarix: 21 oktyabr 2021


Adalet.az | AYAQYALIN Adalet.az | AYAQYALIN Adalet.az | Ədalət -\n25125 | 2011-12-10 07:32\nDüz yarım saatdı qarşımdakı şəkildən gözümü çəkə bilmirəm. Elə poçtalyon da yarım saat bundan qabaq gətirib jurnalın təzə nömrəsini. Vərəqləyib-vərəqləyib son səhifədə qalmışam. Baxışlarım tilsimlənmiş kimi dikilib qalıb bu şəkildə. Dizdən aşağı qadın baldırlarının şəklidi. Elə canlı, elə təravətlidi ki, baxmaqdan doymursan. Bilinir ki, yayı yaxşıca dincəlib, mis rənginə çalan dərisi mərmər kimidi.Ya qürub çağıdı, ya da hava buludludu. Havanın tutqunluğu arxada, üfüq boyu yerlə birləşən bir parça səmadan bilinir. Hə, hə, deyəsən, lap yağış da yağıbmış, indicə kəsib. Adamın burnuna cənnət qoxusu gəlir. Duyursan ki, buludların ürəyi boşalmayıb, hələ dalı olacaq. Hələ çox yağacaq. Yalın ayaqların altındakı xırda gölməçələr də birləşib böyüyəcək...\nAyaqların sahibi pəncələrini torpağa (deyəsən, torpaq yox, çınqıldı) elə bərk sıxıb ki, yığılmış barmaqların gərginliyi adamın gözünü ağrıdır. Ayaqların üzündəki nazik damarlar şişib, sahibinin qorxa-qorxa addımladığı aydınca görünür. Barmaqlarının başı suya dirənib. Arxada, böyürdə çınqıl, otluqdu. Deyəsən, bu ayaqlar ilk dəfədi belə çılpaq yerə dəyir. Bilmirsən, üşüyür, əti ürpəşir, yoxsa, xoşallanır...\nOlduqca tanış, doğma mənzərədi. Gölməçəyə boz buludlu səmanın şəkli düşüb. Yağışdan sonra durulmaq, arınmaq istəyən səmanın. Şəkilçəkən göyün özündən çox, sudakı şəklini götürüb. Bir parça da gün işığı qatılıb bu bozluğa. Elə bu bir parça gün işığı kifayət edir ki, yalın ayaqlı baldırların tünd kölgəsi gölməçədəki səmanı ikiyə bölsün. Bu təkcə gözəllik deyil, həm də...Həm də o qədər mənalı, ilahi bir mənzərədi ki, insan adlı varlığın hər addımının torpağı necə bəxtəvər etdiyini səssiz-səmirsiz diktə eləyir. Gözünə sərir, qulağına pıçıldayır, ruhuna çiləyir...\nŞəkildən gözlərimi güclə ayırıb bayıra baxıram. Elə təsirlənmişəm ki, ilin-günün bu çağında-qışın girməyinə on-onbeş gün qalmış yerimdən qalxıb elə pəncərədən həyətə düşmək, ayaqyalın gəzmək istəyirəm. Amma... gözüm küçə boyu sıralanan maşınlara, qalın geyimli adamlara sataşanda ayılıram. Üşüyərəm, xəstələnərəm... Bir də ki, nədən belə etdiyimi, nə istədiyimi, nə düşündüyümü kimsənin anlamayacağını da bilirəm. Dəli sayarlar məni. Üzümə göz bərəldib, dalımca dodaq büzərlər, baş bulayarlar...\nYox, qayıt, otur yerində. Bürün, yayxan stula. Biz hələ ayaqyalın gəzməyə hazır deyilik...\nRuhumuz hələ məngənədədi. Cır-cındıra bükülüdü. Partlayan ürəyimiz də arasında...\nYaddaşımın qəribə özəllikləri var. Tanıdığım hər kəs əsasən bir görüntüsüynən həkk olunur zehnimə. Elə bil həmin adamların saysız-hesabsız şəkillərindən birini seçib xatirə albomuna yapışdırırsan... Ata babamı itirəndə on iki yaşım vardı. Arıq, qarayanız, ancaq sərt, zəhmli bir kişiydi. Çox qorxurduq ondan. Elə bilirdik, o, həyət-bacada görünməsə, hər şey daha yaxşı olar: biz daha sərbəst atılıb-düşər, rahatca istədiyimizi vurub-dağıdar, alt-üst edərik. İllər sonrası başa düşdük ki, bizi heç kəs onun qədər sevməyib, onun qədər qorumayıb. Qaraçuxa deyilən kəs varsa, o da elə bizim babamız imiş... Ailədən kimsə ona söz deməyə ürək eləməzdi. Çox vaxt bu missiyanı mənə etibar edirdilər; "Sən get de, uşaqsan, sənə heç nə deməz..." deyirdilər. Heç kəs onun əşyalarına əl vura bilməzdi. Məsələn, beli, yabanı, dəryazı, baltanı, dəhrəni, orağı, çəkici hara qoyurdusa, oradan da götürməliydi. Yoxsa, qan düşərdi. Onda qalmış, pal-paltarı olaydı. Onu heç vaxt yatan, mürgüləyən görə bilməzdin. Elə bil quş kimi budaqda yatırdı. "Ayıq kişi" ifadəsini, deyəsən, ona baxıb yaratmışdılar. Təbii ki, bu məziyyətlərini illər ötəndən sonra anladıq. Yurdunda oxşarı qalmayandan sonra...\nBabam haqqında xatirələr məni necə cazibəyə saldısa, mətləbdən uzaq düşdüm. Hər kəsin bir şəkildə yaddaşımda qalmasından danışırdım. Onu da belə xatırlayıram; torpaq qazmanın qabağında üstünə qoyun dərisi sərilmiş tut kötüyünün üstündə oturub özünə çarıq tikir. (Atam, əmilərim artıq dəbdə olan ayaqqabılar geyirdilər. Ümumiyyətlə, kənddə bir-iki qocadan başqa heç kim çarıqda gəzmirdi).\nBir dəfə gözünü oğurlayıb ( buna indi də təəccüb eləyirəm, inanmağım gəlmir) çarıqlarını balkonun qırağından götürüb evin böyrünə keçdim. Öz ayağımdakıları çıxardıb onları geydim. O zaman hiss elədiyim qəribə duyğu hələ də canımdadı. Çarıqda adam torpağı hiss eləyirdi!...Ayağının altıynan yeri duyurdun. Bu, izaholunmaz bir hissdi...\nHər şənbə günorta işdən sonra bazarlıq edib dördüncü mərtəbəyə qalxıram. Vacib işim olmasa, bazar ertəsinəcən mənzildən çıxmıram. Qutuya salınmış böcək kimi evin içində dolaşıram. Bazar ertəsi açarı qapıya salanda kədərli bir duyğudan qəlbim sıxılır: İlahi sutka yarımdı ki, evdən bayıra çıxmıram. Ayağım torpağa dəymir, çöl-bayır havası udmuram. Bu şəhərləri salmaq, belə uca binaları tikmək kimin ağlına gəlib, görəsən?! Çölə-düzə, dağa-dərəyə sığmayan insanları bir sürü qarışqaya döndəriblər. Səhərdən axşamacan eşələnir, başını qaldırıb səmaya, Aya, ulduzlara baxmır. Buludların uçuşunu izləmir, yağışda islanmır, gündə qurumur, ayağı palçığa batmır, ətəklərini şeh islatmır. Belə də ömür olarmı?!...\nHanı o günlər ki, qızmar torpağın ayaqlarımızı yandırmamasıyçın barmaqlarımızın ucunda gəzir, sonra öyrəşib açılışırdıq. Yağış yağanda da sürüşməməkçin barmaqlarımızı sıxa-sıxa, dabanlarımızı qaldırıb gəzirdik. Torpağın istisi də, soyuğu da, bərkliyi-yumşaqlığı da düz ürəyimizəcən işləyirdi. Amma canımızı üşütmürdü. Çünki ona yaxındıq, bir parçası idik. Ondan ayrılıb, ondan qorunub yaşamağı ağlımıza belə gətirmirdik...\nBu şəkli böyütdürüb, çərçivəyə saldırıb gözümün qabağından asacam. Səhər də, axşam da görməkçin. Görüb torpağı hiss eləməkçin...\nBir də kəndimizə gedəndə doyunca ayaqyalın gəzəcəm...


Davranış pozğunluğu | Dr. Jalə Qarayeva\nƏsas səhifə / Nevrologiya / Davranış pozğunluğu\nAilədə və cəmiyyətdə ortaya çıxan pozitiv və ya neqativ bütün hadisələr yetkin yaşda insanlarla yanaşı həmçinin uşaqlara da təsir etməkdədir. Lakin uşaqlar yetişkinlər kimi həyati təcrübəyə, inkişaf etmiş məntiqə və güclü bir iradəyə sahib olmadıqları üçün qarşılaşdıqları neqativ halların, ani dəyişkənlik və çətinliklərin ana və atalarının dəstəyi olmadan asanlıqla öhdəsindən gələ bilməzlər. Ailə fərdlərinin birinin ölümü, atanın işdən çıxarılması, yeni bir evə köçmək, məktəbin dəyişdirilməsi, yeni bir bacı və ya qardaşının dünyaya gəlməsi kimi gözlənilməz hadisələr və dəyişikliklər uşaqlar üçün asanlıqla qəbul edilə bilinməzlər və bu da adaptasiya ola bilməkdə çətinliklər yaratmaqdadır. Ata və anasından dəstək görən, sevilən, özgüvən hissi aşılanmış uşaqlar isə belə hallarda baş verən hadisələrə asanlıqla uyğunlaşa bilirlər. Adaptasiya olunana qədər göstərilən davranış pozuntuları ruh sağlığına zərər verməyən keçici hallar olmaqla yanaşı, əslində uşağın sosial inkişafı üçün də olduqca faydalı təcrübələrdir.\nUşaq çağlarından etibarən görülən davranış pozuntuları: qarşı gəlmək, inadkarlıq, üsyan qaldırma, düşməncil davranışlar kimi təkrar-təkrar edilən və cəmiyyət arasında başqalarının haqqlarını görməzdən gəlmə, daim təkrarlanan hüquq və qanun pozuntuları olaraq qiymətləndirilə bilər. Həmçinin bu hallarda insanlara və ya digər canlılara qarşı aqressiya və nifrət ilə də özünü göstərir. Davranış pozğunluqları həmçinin yetkinlərdə də rast gəlinir. Uşaqlıqda müalicə edilməzsə, bu pozğunluqlar bir insanın iş tapa bilməsinə və ya münasibət qorumaq qabiliyyətinə mənfi təsir göstərə bilər.\nDavranış pozğunluqları hansılardır?\nDisorder.org görə davranış pozğunluqları bir neçə növə bölünə bilər, bunlara aşağıdakılar daxildir:\nDağıdıcı davranış pozğunluqları\nİnkişaf edən pozğunluqlar\nMənəvi davranış pozğunluğu\nEmosional davranış pozğunluğu bir insanın xoşbəxt olmaq, duyğularını idarə etmək və məktəbdə diqqət yetirmə qabiliyyətinə təsir göstərir. Gallaudet Universitetinə görə, emosional davranış pozğunluğunun əlamətlərinə aşağıdakılar daxildir:\nUyğun olmayan hərəkətlər və ya normal şəraitdə emosiyalar\nDigər bir sağlamlıq amili səbəb olmayan öyrənmə çətinlikləri\nŞəxslərarası münasibətlər, o cümlədən həmyaşıdları ilə münasibətlərdəki çətinlik\nÜmumi bədbəxtlik və ya depressiya hissi\nŞəxsi və ya məktəb problemləri ilə əlaqədar qorxu və narahatlıq hissləri\nNarahatlıq normal bir duyğudur və bütün insanlar həyatlarının bir nöqtəsində narahatlıq hiss edirlər. Nevroloq Jalə Qarayevanın sözlərinə görə, bəzi insanlar üçün narahatlıq gündəlik həyatlarına müdaxilə edən, yuxusuzluğa səbəb, işdə və ya məktəbdəki performansa mənfi təsir göstərən bir nöqtəyə gələ bilər. Anksiyete pozğunluğu adi narahatlıqdan daha çox şey daxildir. Bu müalicə tələb edən ciddi ruhi sağlamlıq vəziyyətləridir. Bu tip zehni vəziyyətlərə misal olaraq aşağıdakılar daxildir:\nÜmumiləşdirilmiş narahatlıq pozğunluğu\nJalə Qarayevanın sözlərinə görə Obsesif-kompulsif pozğunluq obsesyona səbəb olan qorxu və əsəbi düşüncələr ilə xarakterizə olunur. Əgər bir uşaqda OKP varsa, hərəkətlərinizin mənfi nəticələrini və ya hətta ağılasığmaz xüsusiyyətlərini dərk etməyinizə baxmayaraq, ancaq siz yenə də məcburi, təkrarlanan davranışla məşğul olacaqsınız deyə bilərəm. Bu təkrarlanan hərəkətləri etmək, stresi müvəqqəti aradan qaldırmaqdan başqa bir şey deyil.\nƏgər siz və ya qeyri biriniz bu davranış pozğunluqlarından birini yaşayırsınızsa, bu zaman mümkün qədər tez həkimdən kömək almağınız vacibdir. Çünki bu şərtlər həyat keyfiyyətinə özünə zərər verə biləcək dərəcədə təsir edə bilər\nDavranış pozğunluğuna nə səbəb olur?\nBir davranış pozğunluğunun müxtəlif səbəbləri ola bilər. Ümumiyyətlə bu pozğunluqlarla əlaqəli olan anormal davranışı bioloji, ailə və məktəblə əlaqəli amillər izləyə bilər.\nBəzi bioloji səbəblərə aşağıdakılar aid edilə bilər:\nFiziki xəstəlik və ya əlillik\nBir insanın ev həyatı ilə əlaqəli digər amillər davranış pozğunluğu ilə əlaqəli davranışlara kömək edə bilər:\nEvdə boşanma və ya digər emosional narahatlıq\nSağlam olmayan və ya uyğun olmayan intizam tərzi\nTəhsilə və ya məktəbə zəif münasibət\nDavranış pozğunluğunun əlamətləri nələrdir?\nBir davranış pozğunluğu olan birisi fərqli şəkildə hərəkət edə bilər və ya emosional narahatlıq keçirə bilər, bu da insandan fərqli olaraq dəyişəcəkdir.\nDavranış pozğunluğunun emosional simptomları\nDavranış pozğunluqlarının bəzi emosional əlamətlərinə aşağıdakılar daxildir:\nTez-tez qəzəbli görünmək\nBaşqalarında günah görmək\nQaydalara riayət etməkdən və ya səlahiyyətləri şübhə altına almaq\nXəyal qırıqlığını idarə etməkdə çətinlik çəkmək\nDavranış pozğunluğunun fiziki əlamətləri\nDigər sağlamlıq problemlərindən fərqli olaraq, bir davranış pozğunluğu, əsasən, hərarət, döküntü və ya baş ağrısı kimi fiziki simptomların olmaması ilə, emosional əlamətlərə sahibdir. Ancaq bəzən bir davranış pozğunluğundan əziyyət çəkən insanlar, barmaqların uclarını yandırmaq, titrəmək və ya qan tökmək kimi fiziki simptomları göstərə biləcək bir maddə asılılığı problemi ortaya çıxar.\nDavranış pozğunluğunun qısa müddətli və uzunmüddətli təsiri\nDr. Jalə Qarayeva bildiri ki, müalicə edilməzsə, davranış pozğunluğu bir insanın şəxsi və peşə həyatına qısamüddətli və uzunmüddətli mənfi təsir göstərə bilər. İnsanlar arasında davranış üçün üz tutma və ya qovulmaq, hakimiyyət xadimləri ilə söyüş söymək və ya mübahisə etmək kimi problemlər yarada bilər. Bunun nəticəsində işlərini itirə bilər. Evliliklər uzun sürən gərgin münasibətlər üzündən dağıla bilər, uşaqlar məktəbləri dəyişdirməli və nəticədə seçimləri tükənə bilər.\nDavranış pozğunluğu olan bir insanın çəkə biləcəyi ən ciddi hərəkətlər arasında döyüşlərə başlama, heyvanlara qarşı sui-istifadə və başqalarına silah tətbiq etmək təhdididir.\nBir şəxsə əvvəl davranış pozğunluğu diaqnoz qoyulur və düzgün müalicə olunursa, ondan əziyyət çəkən bir uşağın və ya yetkinlərin davranışlarına nəzarət edə bilmə ehtimalı daha yüksəkdir.\nBir şəxs davranış pozğunluğunu idarə etmək üçün həkim tərəfindən yazılmış xüsusi resept ilə ona təyin olunan dərmanları ala bilər. Dərman pozğunluğu müalicə etməsə də, davranışları idarə etmək və dəyişdirmək üçün müalicədə kömək edir.\nDepressiya və davranış pozğunluqları\nJalə Qarayevanın sözlərinə görə, bir davranış pozğunluğu depressiyaya səbəb ola bilər. Bunun əksini də mümkündür, depresiya bir davranış pozğunluğu üçün bir tətikdir və maddə asılılığına da səbəb ola bilər.\nİkiqat diaqnoz: Asılılıq və davranış pozğunluqları\nDavranış pozğunluğu olan insanların narkotik və ya alkoqoldan asılılığı da az deyil. Bu gün Psixologiyaya görə, çaxnaşma pozğunluğu olan bir şəxs də spirtli içki qəbul edə bilər.


Ideal-Lume Pro - MediaLight Masa Lampası - MediaLight Bias İşıqlandırma\nƏsas səhifə Ideal-Lume Pro - MediaLight Masa Lambası\nIdeal-Lume ™ Pro by MediaLight LED masa lampası, istehsal sonrası kritik rəng grading mühitlərində nəzarət konsolunun işıqlandırılmasına xidmət etmək üçün hazırlanmışdır. Video proqramları üzərində işləyərkən ətraf mühitin işıqlandırılması üçün tövsiyə olunan CIE D65 spesifikasiyasına uyğun olan lokal ərazini aşağıya doğru işıqlandırmaq üçün nəzərdə tutulmuşdur.\nLED-lərdən monitor ekranının əks olunmasının qarşısını almaq üçün çıxarıla bilən qara bir blinder başlıq daxildir. Qaranlıq işığın ehtiyacını tənzimləmək üçün təmin edilir.\nBu məhsulun istifadəsi ən son SMPTE standartlarına və referans görüntüləmə mühiti şərtlərinə dair tövsiyələrə uyğunlaşmağa imkan verir.\n6500K - Colorgrade Mk65 SMD çipi ilə simüle edilmiş D2\nRəngə davamlı qaranlıq\n30,000 həyat saatı\n110V AC 60Hz və ya 220v-230v AC 50Hz (müştərinin ölkəsinə əsasən uyğun fiş göndəririk)\nŞüa açısı 80 ° - başlıqlı / olmadan 120 °\nÖlkəniz üçün uyğun adapteri göndərəcəyik. Əgər siz ABŞ-da ekspeditora göndərirsinizsə, zəhmət olmasa son təyinatı bizə bildirin\n3 illik məhdud zəmanət\n4.9 21 rəylərinə əsasən\nBütün ömrüm boyu harada idin?\nMən bu işığı qiymətləndirmə dəstimiz üçün aldım və dərhal dizayna aşiq oldum və qarışdırma otağım üçün başqa birini aldım. Qaz boynu davamlı olaraq istədiyiniz formaya uyğunlaşdırıla bilir ki, bu da işığın hər cür quraşdırmaya qarışmasını təmin edir. Mən onu yandırana qədər stolumda görünməzdir!\nUSB mənim iPhone-u doldurmur. Amma əla lampa! Mən tamamilə başqasını alırdım.\nUSB portu 5 mA-a qədər olan 900 volt işıqlı hər hansı birini gücləndirəcək.\nYüksək keyfiyyətli stolüstü lampalar\nMən yüksək keyfiyyətli stolüstü lampa sahib olmaq istədim və MediaLight Desk Lamp tərəfindən İdeal-Lume Pro-ya getdim. Stolüstü lampanı alanda anladım ki, ikincisini istəyirəm. İndi iki stolüstü lampanın xoşbəxt sahibiyəm. Finlandiyada, Avropada yaşadığımı nəzərə alsaq, ümumi alış təcrübəsi təəccüblü dərəcədə hamar idi.\nEhtiyaclarım üçün ən yaxşı məhsul\nİş masamın quraşdırılmasına uyğundur, ekranlara tökülmədən ehtiyaclarıma görə sönür.\nƏla. Birini klaviaturanın, digərini isə mini panelin üzərində istifadə edirəm.


?¬?±?§?±?? ?§U?U?U??µU??±?© | إعلانات صندوق\nشقة تمليك ..استلام فورررررى (للبيع)شقة للبيع بالحي السابع 76 متر (للبيع)شقة للبيع بالخمايل بأكتوبر 143 متر (للبيع)مجانا ضمان+صيانه بقطع الغيار لمده 6اشهر على ماكينه تصوير توشيبا (للبيع)شقة بمدينة 6 اكتوبر بمساحة 155 متر (للبيع)خدمات ليموزين متميزة من ابوظبي للسيارات (للإيجار)كلين 9 لانقاص الوزن من شركة فوريفر الامريكية (للبيع)شقة للبيع بكمبوند حي الاشجار 171 متر (للبيع)فيلا بكمبوند وادى الربيع بجوار رامو (للبيع)الان مع الرياض للتطوير العقاري (للبيع)سيارات سيدان احدث موديل للإيجار (للإيجار)متسوبيشي لانسر للإيجار (للإيجار) الات تصوير الوان بالروضة للتوريدات بحالة الزيرو وارد الخارج (للبيع) الوطنية لخدمات رعاية المسنين والتمريض المنزلى -= (للبيع)للبيع ب راس سدر شاليه بجاردن موقعا وسعرا مناسب عالبحر (للبيع)أرض للبيع بالاندلس942m بالقاهره الجديده علي شارع رئيسي (للبيع)شاليه باحداث التشطيبات للبيع فى بلولاجون راس سدر (للبيع)شقق 160م للبيع بمدينه الشروق بتسهيلات بالسداد (للبيع)فرصة لن تتكرر صيدلية جاهزة للبيع 53م امام مركز طبى بسعر خيااالى (للبيع)امتلك شاليه ع البحر واستلمه فورى (للبيع)


İtaliyada UNO-lara dair mühazirələr oxunur\nİtaliyada əsasən əlavə təhsil alan yaşlılar üçün fəaliyyət göstərən Verona Universitetində (Terza Eta e dell'Educazione Permanente) cari dərs ilində yeni kurs - başqa planetlərin sakinlərinə həsr olunan mühazirələr başlayıb. Belə bir qeyri-adi kursun tədris olunması barədə məlumatı universitetin rektoru Corco Sarkelleti təsdiqləyib. "Elmi nöqteyi -nəzərdən onlar hardadır? Xarici sivilizasiyanın izi ilə" adlı mühazirəni Kənd Təsərrüfatı və Filologiya Elmləri Akademiyasının prezidenti Qaleasso Şaretta oxuyacaq. Universitetdə dərslər oktyabr ayında başlayıb. Tədris müəssisəsinin əməkdaşları qeyd edirlər ki, təhsil ocağının fəaliyyətdə olduğu 30 il ərzində tələbələrin sayı 3 min nəfəri keçib. Corriere della Sera qəzetinin yazdığına görə, universitetdəki mühazirələrə qadınlar daha çox maraq göstərir. Bu il maraqla qarşılanmış mühazirə kurslarına 2 mindən artıq qadın dinləyici yazılıb.\nTürkiyə universitetlərinə maraq daha da artır\nTürkiyə təhsil məkanı kimi getdikcə populyarlıq qazanmaqdadır. Məlumatlara görə, son 5 il ərzində Türkiyədə ali təhsil alan xarici tələbələrin sayı 50 faiz artıb. Bu barədə Student Selection and Placement Center təşkilatının hesabatında bildirilir. Hesabatdan məlum olub ki, 2011-2012-ci dərs ilində Türkiyə universitetlərində 147 ölkədən 25,5 min tələbə təhsil alır. 2006-2007-ci illərdə isə onların sayı 16,4 min nəfər olub. Xarici tələbələrin əsas hissəsi (3,5 min nəfər) Azərbaycanın payına düşür. Şimali Kipr, Türkmənistan, İran, Bolqarıstan, Almaniya, Yunanıstandan olan tələbələrin ümumi sayı min nəfərdir. Hesabata görə, xarici tələbələrin əksəriyyəti əsasən Anadolu Universitetində (4 min nəfər) oxuyur. Daha sonra İstanbul Universiteti və Ankaradakı Orta Doğu Texnik Universiteti gəlir.\nRusiyada uşaq bağçalarının problemləri həll olunacaq\nRusiya prezidenti Dmitri Medvedev Federasiya Şurasına və hökumətə birlikdə uşaq bağçalarının problemləri ilə ciddi məşğul olmağı tapşırıb. Dövlət başçısı şəhərətrafı iqamətgahında keçirdiyi müşavirədə uşaq bağçalarında yer çatışmazlığı probleminin ən ciddi şəkildə həll olunması zəruriliyindən danışıb. Onun sözlərinə görə, istər iri şəhərlərdə, istərsə də kiçik yaşayış məntəqələrində bu problem özünü göstərməkdədir. Prezident bəyan edib ki, yerlərdə insanlarla görüşlərində, ilk növbədə, uşaq bağçaları ilə əlaqədar olan problemlər barədə məsələ qaldırılır. Bir sıra bələdiyyələr şikayətlənirlər ki, yeni uşaq bağçalarının tikintisinə və fəaliyyətdə olanların saxlanmasına və təmir olunmasına pul çatışmır. Medvedevə görə ayrılmış milyardlarla rubl vəsaitlə bu problemi kökündən həll etmək mümkün deyil.\nD.Medvedev bəyan edib ki, gələn il uşaq bağçalarında və məktəbəqədər digər müəssisələrdə əlavə yerlərin yaradılması üçün dövlət büdcəsindən 1 milyard rubl və 8 milyard rubla qədər büdcələrarası kredit ayrılması nəzərdə tutulub.\n"9 milyard rubl az pul deyil, lakin gələn il də problemi bu vəsaitlə həll etmək mümkün olmayacaq. Lakin bu vəsait hesabına uşaq bağçalarında 1 milyon əlavə yer yaradılması nəzərdə tutulub", - deyə prezident bildirib. Məktəbəqədər təhsil sistemində 600 min insanın çalışdığını bəyan edən prezident bu sahədə əməkhaqlarının az olduğunu da etiraf edib.\nBöyuk Britaniyada gənclərin 20 faizi məktəbləri əsas biliklərə yiyələnmədən tərk edir\nBöyuk Britaniyada orta məktəbləri əsas oxu-yazı vərdişlərinə yiyələnmədən tərk edənlərin sayı artmaqdadır. Bu barədə ölkədə aparılmış araşdırmalar deməyə əsas verir. Məlumatlara görə, gənclərin 20 faizi məktəbləri əsas biliklərə yiyələnmədən tərk edir. Məlum olub ki, ötən əsrin 60-cı illərindən başlayaraq bu sahədə vəziyyət dəyişməyib. Ekspertlər hesab edir ki, bu, hər bir konkret şagirddən və onun ailədə hansı tərbiyə almasından asılıdır. Mütəxəssislər qeyd edir ki, londonlu məzunların əksəriyyətinin baza savadı yoxdur.\nSöhbət 3-4 ilini universitetlərdə keçirmiş gənclərdən gedir. Belə məlum olub ki, onların əksəriyyəti əslində universitetə getməyiblər. Hazırda ölkədə 18-24 yaşlı 800 min gənc işsizdir.\nLitvada universitetlər birləşir\nLitva hökuməti ölkənin bir sıra ali məktəblərini optimallaşdırmaq və bəzi universitetləri birləşdirməyi nəzərdə tutub. Lakin hökumətin bu qərarı litvalı tələbələr tərəfindən etirazlarla qarşılanıb. Vilnüs Universitetinin humanitar fakültəsinin tələbələri qəbul etdikləri qətnamədə bəyan ediblər ki, hökumət bu planları ilə tələbələrin Konstitusiyada təsbit olunmuş azad surətdə ali məktəb seçmək hüququnu pozur. Onlar universitetlərin zorakı yolla birləşdirilməsinin yolverilməz olduğunu qeyd ediblər.\nUkraynada gözdən əlil uşaqlar üçün dərslik nəşr olunacaq\nUkraynanın təhsil və elm, idman və gənclər naziri Dmitri Tabaçnikin sözlərinə görə, gələn ildən başlayaraq görmə qabiliyyəti pozulmuş ən kiçik məktəblilər üçün Brayl şriftli dərsliklər nəşr olunacaq.\nQeyd olunur ki, hazırda 120 minə yaxın ukraynalı uşaq bu və ya digər formada inklüziv təhsil alır. Nazir D.Tabaçnikin sözlərinə görə, bu cür təhsil forması xüsusi tələbatı olan uşaqlara təhsil vermək imkanı yaradır. Məlumata görə, Brayl şriftli dərsliklər olduqca az miqdarda nəşr olunacaq, çünki görmə qabiliyyəti pozulmuş uşaqlar üçün dərsliklər çox bahadır.\nQırğızıstanda təhsil dəyərləri itməkdədir\nQırğızıstan prezidenti Roza Otunbayeva ölkənin təhsil sisteminin üzləşdiyi ciddi problemlərə toxunub. Onun sözlərinə görə, Qırğızıstanda təhsil dəyərləri itməkdədir. "Son vaxtlar bizim cəmiyyətimizə xas olan ənənəvi yüksək təhsil dəyərlərinin itməkdə olduğu müşahidə olunmaqdadır", - deyə prezident bildirib. Dövlət başçısı bəyan edib ki, cəmiyyətdə biliklərin qiymətdən düşməsinin səbəbi ailədə, məktəbdə, cəmiyyətdə əhvali-ruhiyyənin dəyişməsində axtarılmalıdır. Onun sözlərinə görə, bir sıra sosial-iqtisadi problemlər üzündən uşaqlar erkən yaşdan əmək fəaliyyəti ilə məşğul olmağa məcbur olur, bu isə təhsilə olan istəyin azalmasına gətirib çıxarır. Ölkənin Milli Statistika Komitəsinin hesabatına istinad edən prezident bildirib ki, məktəblərə getməyən uşaq və yeniyetmələrin sayı 30 mini keçib. Bu faktı BMT-nin Uşaq Fondu da təsdiqləyir. Kənd yerlərində məktəbə getməyən uşaqların sayı iki dəfə çoxdur. "Biz savadsız nəsillərin böyüməsini, savadsız ölkə olmağı özümüzə rəva görə bilmərik", - deyə prezident bildirib.\nQeyd edək ki, ölkənin cənubundakı Batken və Oş vilayətlərində uşaqların 55 faizi müvafiq dərs vəsaitləri və geyim olmadığı üçün məktəbə gedə bilmir. Uşaqların 39 faizdən çoxu məktəbə ümumiyyətlə getmir, 46 faizi yalnız rüblükləri yekunlaşdırmaq üçün məktəbə baş çəkir, 22 faizi isə ağır kənd təsərrüfatı işlərinə cəlb olunub.\nQırğızıstanın Təhsil Nazirliyinin məlumatına görə, ölkədə müəllimlərin 70 faizinin pedaqoji təhsili yoxdur. 2010-cu ildə qırğız məktəbliləri PISA beynəlxalq qiymətləndirmə reytinqində sonuncu - 65-ci yeri tutublar.


www.XALQXEBER.az » Sosial » MTN generalların məhkəməsi vitse-admirala görə baş tutmadı\nLəğv edilmiş Milli Təhlükəsizlik Nazirliyinin (MTN) Monitorinq Mərkəzinin sabiq rəisi, general-mayor Teymur Quliyev, Transmilli İqtisadi Cinayətkarlığa Qarşı Mübarizə Baş İdarəsinin sabiq rəisi, general-mayor Sübahir Qurbanov, Əməliyyat-Texniki idarəsinin rəisi, general-mayor Natəvan Mürvətova, həmin qurumun digər vəzifəli şəxsləri Füzuli Əliyev, Zaur Məmmədov, Natiq Alıyev, Fərhad Atayev, Anar Şirəliyev, Eşqin Əliyev, Elşad Əzizovun cinayət işi üzrə məhkəməsi təxirə düşüb.\nMəlumata görə, Bakı Hərbi Məhkəməsinin sədri hakim Həbib Həsənovun sədrliyi ilə keçirilən proses Sabunçu rayon Məhkəməsinin inzibati binasında baş tutmalı idi.\nTəxirə düşməsinə səbəb məhkəməyə sədrlik edən Həbib Həsənovun mənimsəmədə təqsirləndirilən Müdafiə Nazirliyi Hərbi Dəniz Qüvvələrinin (HDQ) sabiq komandanı, vitse-admiral Şahin Sultanov və digər şəxslərin cinayət işi üzrə müşavirəyə çıxıb.\nXatırladaq ki, hakimlər müşavirədə olduqları zaman başqa işə baxa bilməzlər. Bu səbəbdən Akif Çovdarov və digərlərinin məhkəməsi qeyri-müəyyən vaxtadək təxirə salınıb.


FİFA - Vikipediya\n(Beynəlxalq Futbol Federasiyaları Assosiasiyası səhifəsindən istiqamətləndirilmişdir)\nFİFA (fr. Fédération Internationale de Football Association - azərb. Beynəlxalq Futbol Federasiyaları Assosiasiyası) — mərkəzi İsveçrənin Sürix şəhərində olan, dünyanın ən böyuk idman təşkilatı.\nMənbə — "https://az.wikipedia.org/w/index.php?title=FİFA&oldid=4163117"\nBu səhifə sonuncu dəfə 8 dekabr 2017 tarixində, saat 23:53-də redaktə edilib.


Bu ölkələrin cüdoçuları Bakıda dünya çempionu olublar\naccess_time25/09/2018 18:50 folder_openArxiv\n"Report” xəbər verir ki, 100 kq çəkiyə malik kişilərin mübarizəsində cənubi koreyalı Qu Ham Ço qızıl medal qazanıb. O, finalda gürcüstanlı Varlam Lipartelianini məğlub edib. Monqolustanlı Lxaqvasuren Otqonbaatar və rusiyalı Niyaz İlyasov isə bürünc medal əldə ediblər.


Zaqatalada daha iki zəlzələ oldu\nAzərbaycan Milli Elmlər Akademiyası Respublika Seysmoloji Xidmət Mərkəzindən daxil olmuş məlumata əsasən, 13 may 2012-ci il tarixində Bakı vaxtı ilə saat 02:10-da Zaqatala rayonundan 11 km cənub-şərqdə zəlzələ qeydə alınmışdır. Yeraltı təkanların...\nBu gün Qaradağ Rayon İcra Hakimiyyəti və Azərbaycan Respublikasının Prezidenti yanında Kütləvi İnformasiya Vasitələrinin İnkişafına Dövlət Dəstəyi Fondu “Qaradağ rayonunun sosial-iqtisadi inkişafı: real vəziyyət və perspektivlər” mövzusu ilə ...\nXoşbəxt Yusifzadənin oğlu 54 yaşında qəflətən vəfat etdi\nDünən Azərbaycan Dövlət Neft Şirkətinin vitse-prezidenti Xoşbəxt Yusifzadənin oğlu Bağı Yusifzadə vəfat edib. APA-nın məlumatına görə, B.Yusifzadənin heç bir xəstəliyi olmayıb və o, axşam saatlarında qəfil ürək tutmasından dünyasını dəyişi...


“Android”in yenilənməsi adı altında virus yayılır | Milli Tribuna\nMillitribuna.az xəbər verir ki, bu barədə Xüsusi Rabitə və İnformasiya Təhlükəsizliyi Dövlət Xidmətinin Kompüter İnsidentlərinə Qarşı Mübarizə Mərkəzindən bildirilib.\n“Apardığımız tədqiqat göstərir ki, bu virus keyfiyyətli şəkildə təşkil olunan kiber-casus kampaniyasının bir hissəsidir. Əslində, ziyankar proqram məsafədən giriş imkanı ilə troyan (RAT) kimi fəaliyyət göstərir”, — deyə Zimperium ekspertləri hesabatda yazır.\n“Google” ilə yeni kiber təhlükəni müzakirə edən tədqiqatçılar belə qənaətə gəliblər ki, Google Play Store rəsmi tətbiqlər mağazasında ona heç vaxt rast gəlinməyib. Bu isə adi istifadəçilərin mürəkkəb virusa yoluxma şansını azaldır. Troyan komanda mərkəzi (C2) ilə Firebase ismarıc mübadilə servisi vasitəsilə əlaqə saxlayır. C2 zərərverici proqrama mikrofondan audio yazmağı və ya cihazda yığılan məlumatları göndərməyi “əmr edə” bilər.(report)


“Elmi dərəcə, ad almaq isə artıq adi hala çevrilib” – Etibar Əliyev - AzEdu.az AZƏRBAYCAN TƏHSİL PORTALI\n“Təqaüd yaşına çatıb, vəzifədən uzaqlaşdıqda illərlə zəbt etdikləri kafedralarda otururlar”.\nBu haqda təhsil üzrə ekspert Etibar Əliyev şəxsi “Facebook” hesabında paylaşım edib. O, vəifəli şəxslərin universitetlərdə kafedra müdiri vəzifəsi tutmalarına narazılığını bildirdi:\n“Vəzifəli şəxslərin, ali məktəblərdə kafedra müdiri vəzifələrini tutmalarına son qoymaq lazımdır. Bu sui-istifadədir. Çoxunun elmi yeniliklərdən xəbəri yoxdur. Hələ üstəlik dərslərini də başqaları deyir.\nTəqaüd yaşına çatıb, vəzifədən uzaqlaşdıqda illərlə zəbt etdikləri kafedralarda otururlar. Oralar asudə vaxt keçiriləcək məkan deyil. "Elmi etika", Avropa və Amerika Elminin əsas anlayışlarından biridir. Bizdə isə elmə etinasızlıq tüğyan edir. Bu məsələ ciddi müzakirə olunmalıdıdır”.\nEtibar Əliyev sonda, vəzifəli şəxslərin elmi ad almaları məsələsinə də toxunub:\n“Ölkədə bir nəfərin bir neçə vəzifə tutması dəb halını alıb. Vəzifəlilər onları bir-birindən fərqləndirən kriteriyaya çevrilib. Elmi dərəcə, ad almaq isə artıq adi hala çevrilib”.


Türkiyə prezidenti Rəcəb Tayyip Ərdoğan yaxın zamanda rusiyalı həmkarı Vladimir Putinlə ikitərəfli görüş keçirməyi planlaşdırır.\n“Bugünə Zəngəzur dəhlizi ilə bağlı Rusiya tərəfi ilə fikir ayrılıqları və ya işi təxirə salmaq niyyətinin olduğunu düşünmürəm. Əksinə, bu məsələdə Rusiya yardımçı rolundadır. Moskva da regionda inkişafa mühüm töhfə verəcək bu ideyanı dəstəkləyir. Yaxın zamanda cənab Putinlə ikitərəfli görüşüm olacaq”, - Ərdoğan Azərbaycana işgüzar səfərdən sonra Türkiyə mətbuatına müsahibəsində bildirib.\n“Vatan” nəşri Türkiyə prezidentinin sözlərinə istinad edir.\nTürkiyə lideri qeyd edib ki, Ankara Azərbaycanın təşəbbüskarı olduğu Zəngəzur dəhlizini çox vacib hesab edir və bu layihəni dəstəkləyir.\n“Sözsüz ki, bu marşrut Azərbaycana böyük imkanlar gətirəcək. Eyni zamanda bu, əlbəttə ki, Ermənistana böyük üstünlüklər verəcək. Həmçinin, Rusiya da bu məsələyə müsbət yanaşır. Bu səbəbdən bu, vacib dəhliz, vacib xəttdir”, - Ərdoğan deyib.\n“Anadolu” agentliyinin məlumatına görə, Ərdoğan bəyan edib ki, “Ermənistan regionda etimadın artırılması üzrə addımlar atmağa başlamalıdır”. “Bu istiqamətdə ilk vacib addım Azərbaycana mina xəritələrinin verilməsi ola bilər”, - o qeyd edib.\nPrezident vurğulayıb ki, Ankara Cənubi Qafqazda əməkdaşlığın inkişafı üzrə addımlar atmağa hazırdır.\nƏrdoğan Qafqazda “Altılıq platfomasının” yaradılması təşəbbüsünə toxunaraq qeyd edib ki, hələlik Tbilisi və İrəvan bu məsələdə müsbət siqnal erməyib. Eyni zamanda, Rusiya bu cür strukturun yaradılmasının tərəfdarıdır. “Gürcüstan və Ermənistan bu təşəbbüsə qoşularsa, o zaman region tez zamanda sabitliyə qovuşar. Türkiyəyə səfəri zamanı mən gürcüstanlı baş nazirə nu məsələni izah etdim. Ankara bu platformanı regional sülh yolunda mühüm addım hesab edir”, - Ərdoğan əlavə edib.


FHN cəbhə bölgəsindəki vəziyyətlə bağlı məlumat yaydı\nFHN cəbhə bölgəsindəki vəziyyətlə bağlı məlumat yaydı\nBu barədə News24.az-a Fövqəladə Hallar Nazirliyindən məlumat verilib.\nBelə ki, sentyabrın 29-da Ermənistan silahlı qüvvələrinin atdığı mərmilər nəticəsində Tərtər rayonu, Şıxarx qəsəbəsi ərazisində yerləşən və "Azərişıq" ASC-yə məxsus transformatorda yanğın başlayıb. Lakin Fövqəladə Hallar Nazirliyi Dövlət Yanğından Mühafizə Xidmətinin müvafiq qüvvələrinin operativ müdaxiləsi sayəsində transformatorun qoruyucu açarı və giriş-çıxış kabeli 15p.m yansa da transformatorun özü yanğından mühafizə olunub. Bundan başqa, ötən gecə Ağdam rayonu, Əhmədağalı kəndində düşmən mərmisinin düşməsi nəticəsində vətəndaşa məxsus təsərrüfat obyektində yanğın baş verib, operativ müdaxilə sayəsində obyektin bir hissəsi və bitişik ev yanğından mühafizə olunub. Ağdam rayonu, Baharlı-1 qəsəbəsində yerləşən, vətəndaşa məxsus təsərrüfat obyektində də baş vermiş yanğın söndürülüb, obyektin bir hissəsi yanğından mühafizə olunub.\nAğdam və Tərtər rayonlarına FHN-in müvafiq qüvvələri CƏLB EDİLDİ\nBaş Prokurorluq 7 mülki şəxs yaralanması ilə bağlı MƏLUMAT YAYDI\nPrezident İlham Əliyev Tovuzla bağlı SƏRƏNCAM İMZALADI


Space TV-nin yeni rəhbəri İSTEFA VERDİ - 7Times.Az – Son Xəbərlər, Dünya Xəbərləri və Multimedia\n7times.az news24.az-a istinadən xəbər verir ki, Ü.Mikayılova Space TV-nin kollektivinə təqdim olunduqdan beş gün sonra əməkdaşlara bu vəzifəni icra edə bilməyəcəyini deyib.\nÜ.Mikayılova SpaceTV-yə rəhbər təyin olunana qədər ADA Universitetinin baş müəllimi, Təhsil Nazirliyi yanında İctimai Şuranın üzvü, Müasir Təhsil və Tədrisə Yardım İctimai Birliyinin rəhbəri olub.\nQeyd edək ki, 2006-2021-ci illərdə “Space”in rəhbəri vəzifəsində çalışan Vaqif Mustafayev bu ilin əvvəlində işdən çıxarılıb. Daha sonra şirkətin rəhbəri vəzifəsinin müvəqqəti icrası televiziyanın baş prodüseri Kamil Şahverdiyevə tapşırılıb.\n19, İyun - 18:572780


13 Yan. 21:07\nHər bir ölkənin iqtisadi təhlükəsizliyinin qorunması gömrükdən başlayır. Azərbaycan dövlətinin də iqtisadi təhlükəsizliyinin əsas təminatçılarından biri ölkə gömrüyüdür ki, ölkəmizə idxal edilən, ölkəmizdən ixrac edilən bütün məhsulların, malların keçirilməsi gömrük vasitəsilə reallaşdırılır.\nÖlkəmiz üçün təhlükəli olan, yaxud ola bilən istənilən məhsulun, nəşrin, eləcə də digər vasitələrin respublikamıza keçirilməsinin qarşısının alınmasında, saysız təxribatın zərərsizləşdirilməsində Azərbaycan gömrüyünün rolu böyükdür. Gömük işçiləri yalnız bizim iqtisadi təhlükəsizliyimizin deyil, həm də mənəvi təhlükəsizliyimizin qoruyucuları kimi özlərini göstərə bilirlər. Azərbaycan gömrüyü müasir dünyanın bütün çağırışlarına cavab verən, inkişaf edən, etibarlılığı ilə diqqəti çəkən bir orqandır.\nAzərbaycan Respublikasının Prezidenti İlham Əliyevin rəhbərliyi ilə ölkəmizdə həyata keçirilən uğurlu iqtisadi strategiyanın keşiyində dayanan Azərbaycan gömrüyü dövlətçilik təməlinin möhkəmləndirilməsində əhəmiyyətli rola malikdir. Azərbaycanın quru, hava və dəniz yollarında təhlükəsizliyi qoruyan gömrük əməkdaşları dövlətimizin mənafeyini hər şeydən uca tuturlar. “Gömrük xidməti hər bir dövlətin müstəqilliyinin əsas atributlarından biridir" - deyən Heydər Əliyev gömrük xidmətinin ölkə iqtisadiyyatının inkişafında rolunu yüksək qiymətləndirir və bu orqanın fəaliyyətini daim diqqətdə saxlayırdı.\nAzərbaycan gömrüyü zəngin tarixə malikdir. Orta əsrlərə aid sənədlər sübut edir ki, Azərbaycanın xarici ticarət əlaqələrinin çox qədim tarixi var. Hələ IX əsrdə Azərbaycan ərazisində gömrük vergiləri tətbiq olunurdu. XVIII əsrin sonu - XIX əsrin əvvəllərinə kimi, yəni Azərbaycanın Çar Rusiyası tərəfindən işğalına qədər burada sərbəst vergi və gömrük siyasəti yeridilirdi.\nAzərbaycanda ilk gömrük idarəsi isə Çar Rusiyasının Bakı xanlığını işğal etməsindən sonra yaradılıb. Bakı şəhərində gömrükxana Rusiya imperatoru I Aleksandr tərəfindən Rusiya İmperiyası Senatına 25 yanvar (9 fevral) 1807-ci ildə təqdim olunan "Bakı şəhərində gömrükxananın təsis edilməsi barədə" fərmanla yaradılıb və Həştərxan gömrük dairəsinin tərkibinə daxil edilib. Sonralar Azərbaycanda Astara və Culfa gömrük məntəqələri də açılıb. Məlumdur ki, Azərbaycanda ilk gömrük idarəsinin yaradılmasından 200 ildən artıq bir vaxt keçir.\n1918-ci il mayın 28-də Azərbaycan müstəqilliyini elan etdikdən sonra Xalq Cümhuriyyəti gömruklə bağlı görüləcək işlərə də xüsusi diqqət yetirib. Həmin il dekabrın 17-də parlamentdə gömrüklə bağlı qərar qəbul edilib. Gömrük məntəqələrində ciddi yoxlamalar aparılıb, yeni gömrük məntəqələrinin, zastavalarının, keçid postlarının yaradılması zəruri hesab olunub. Lakin cəmi 23 ay mövcud olan müstəqil Azərbaycan dövlətinin digər mühüm fəaliyyət sahələri kimi, gömrük işinin inkişafı da tamamlanmadı.\n1920-ci il aprelin 28-də Azərbaycanda sovet hakimiyyəti qurulduqdan sonra isə buradakı sərhəd məntəqələrində Sovet İttifaqına məxsus gömrük xidməti orqanları fəaliyyət göstərib. Lakin onların heç biri Azərbaycan Respublikasının bilavasitə fəaliyyəti ilə bağlı olmayıb. Çar Rusiyasının xələfi olan Sovet İttifaqında xarici ticarətin dövlət inhisarına keçməsi ilə gömrük xidmətinin əhəmiyyəti azaldılıb və müxtəlif iqtisadi orqanlara tabe etdirilib.\nAzərbaycan gömrüyünün inkişafında Heydər Əliyevin müstəsna rolu olub. Dövlət Gömrük Komitəsi dövlət müstəqilliyimizin bərpasından cəmi üç ay sonra - 1992-ci il yanvarın 30-da yaradılıb.\nLakin həmin illərdə Dövlət Gömrük Komitəsi yaradılsa da, mürəkkəb ictimai-siyasi vəziyyət gömrük orqanlarının formalaşmasına imkan vermədi.\nNaxçıvan MR Ali Məclisinin sədri olmuş Heydər Əliyevin 24 fevral 1992-ci il tarixli qərarı ilə Naxçıvan MR Dövlət Gömrük Komitəsinin yaradılması və əsl milli gömrük xidmətinin formalaşdırılması sahəsində görülən tədbirlər isə nəinki Naxçıvanı düşdüyü blokada vəziyyətindən çıxarmaq və yerli iqtisadiyyatı möhkəmlətmək üçün imkan yaratdı, eləcə də bütün Azərbaycanda siyasi münasibətlərə əhəmiyyətli təsir göstərmiş oldu.\n1995-ci il yanvarın 9-da Azərbaycan Prezidentinin yanında gömrük işinin təşkilinə həsr olunmuş müşavirə respublikada gömrük xidmətinin yenidən qurulması, inkişafının əsas istiqamətləri və prinsiplərini müəyyən etdi. Azərbaycan Prezidentinin 10 yanvar 1997-ci il tarixli Sərəncamı ilə yanvarın 30-nun gömrük əməkdaşlarının peşə bayramı günü elan edilməsi də Heydər Əliyevin bu orqanın fəaliyyətinə verdiyi çox yüksək dəyərin əyani nümunəsi idi.\nLakin ölkənin iqtisadi potensialı gücləndikcə və xarici ticarət əlaqələri genişləndikcə, gömrük orqanlarının fəaliyyətinin təkmilləşdirilməsinə ehtiyac yarandı. Milli iqtisadiyyatın inkişafı zəminində yaranan yeni tələblər, beynəlxalq iqtisadi inteqrasiya və qloballaşma proseslərinin gücləndiyi dövrdə gündəmə gələn beynəlxalq normaların tətbiqi zərurəti ilə 2008-ci ildə yeni Gömrük Məcəlləsi layihəsinin hazırlanması işinə başlanıldı.\nSözügedən Gömrük Məcəlləsinin layihəsi Dövlət Gömrük Komitəsində Avropa İttifaqı və Birləşmiş Millətlər Təşkilatı İnkişaf Proqramının birgə həyata keçirdiyi "Azərbaycan Respublikasında Gömrük Xidmətinin təkmilləşdirilməsi" layihəsi çərçivəsində hazırlandı və 24 iyun 2011-ci ildə qəbul edildi.\n2016-cı ildə ölkəmizdə aparılan dərin islahatlar gömrük sistemində də müsbət dəyişikliklərə səbəb olub. Gömrük sistemində həyata keçirilən son islahatlar nəticəsində dövlət sərhədinin buraxılış məntəqələrinin buraxılış qabiliyyətini artırmaq və vətəndaşların rahatlığını təmin etmək üçün malların və nəqliyyat vasitələrinin yoxlanılmasında "bir pəncərə" prinsipi daha da təkmilləşdirilib.\n"Gömrük sistemində islahatların davam etdirilməsi ilə bağlı əlavə tədbirlər haqqında" Azərbaycan Respublikası Prezidentinin 4 mart 2016-cı il tarixli Sərəncamına əsasən, idxal-ixrac əməliyyatlarının aparılmasında şəffaflığın tam təmin olunması, idxal olunan malların gömrük rəsmiləşdirilməsinin asanlaşdırılması, məmur-vətəndaş təmasının minimuma endirilməsi, bütün bəyannamələrin gömrük orqanlarında elektron formada qəbulu, gömrük nəzarətinin səmərəliliyini artırmaq məqsədilə gömrük sistemində müasir texnologiya və avadanlıqlardan istifadə etməklə, gömrük işi sahəsində risqlərin avtomatlaşdırılmış idarəetmə sisteminin təkmilləşdirilməsi, malların və nəqliyyat vasitələrinin gömrük sərhədindən keçirilməsi üçün "Yaşıl dəhliz" və beynəlxalq təcrübədə mövcud olan digər buraxılış sisteminin yaradılması ilə əlaqədar tapşırıqlar icra edilib.\nAzərbaycan gömrüyünün daha da təkmilləşdirilməsi işi ilə yanaşı, gömrük orqanlarının fəaliyyəti də ölkə rəhbərliyi tərəfindən daim diqqətdə saxlanır və qiymətləndirilir. Azərbaycan Prezidentinin 27 yanvar 2017-ci il tarixli müvafiq sərəncamları əsasında gömrük əməkdaşlarının ali xüsusi rütbələrə, orden və medallara, fəxri adlara layiq görülməsi, bütövlükdə, gömrükçülərə, gömrük işinə göstərilən yüksək diqqət və qayğının bariz nümunəsidir. O cümlədən, peşə bayramı ərəfəsində Dövlət Gömrük Komitəsinin xüsusi rütbəsi olan əməkdaşlarının və mülki işçilərinin sosial müdafiəsini gücləndirmək məqsədilə Azərbaycan Prezidentinin imzaladığı 24 yanvar 2017-ci il tarixli Fərmanı da deyilənləri bir daha təsdiqləyir. Qeyd edək ki, Azərbaycan Gömrük Xidməti əməkdaşları gələcəkdə də ölkənin iqtisadi qüdrətinin artırılmasında, dövlət başçısının həyata keçirdiyi siyasi kursun reallaşmasında, eləcə də büdcə öhdəliyinə dair tapşırıqlar üzrə öhdəsinə düşən vəzifələrin uğurla yerinə yetirilməsi üçün qüvvə və bacarığını əsirgəməyəcəklərini bəyan edirlər.\nHazırda Dövlət Gömrük Komitəsinin sədri, gömrük xidməti general-leytenantı Səfər Mehdiyevin rəhbərliyi ilə bu sahə inkişafa doğru gedir. Bu istiqamətdə baş verən inkişaf və yeniliklər diqqətdən yayınmır. Gömrük Komitəsinin rəhbəri dəfələrlə bəyan edib ki, Azərbaycan Prezidenti İlham Əliyevin uğurla davam etdirdiyi siyasətin nəticəsi olaraq, gömrük orqanlarında islahatların aparılması istiqamətində mühüm işlər görülür. Gömrük orqanlarında həyata keçirilən islahatlar ölkənin iqtisadi təhlükəsizliyini təmin etməklə yanaşı, sahibkarlıq mühitinin yaxşılaşdırılması və biznes mühitinin inkişafına da töhfəsini verir. Gömrük orqanlarının fəaliyyətinin yeni fəlsəfəsi formalaşdırılır, sahibkarlıq subyektləri ilə səmərəli dialoq qurulur, şəffaflıq təmin edilir, gömrük prosedurları sadələşdirilir, qanunvericilik bazası ardıcıl olaraq təkmilləşdirilir. Onu da vurğulayaq ki, bu sahədə struktur və kadr islahatları da həyata keçirilir və bunun nəticəsində bu istiqamət inkişaf edir. Onu da vurğulayaq ki, komitənin strukturuna daxil olan sərhəd və təyinat gömrük idarələrinin bazasında 5 baş idarə, komitənin aparatında yeni baş İdarələr və idarələr yaradılıb.\nDövlətimiz, xalqımız üçün böyük önəm daşıyan və ölkəmizin iqtisadi təhlükəsizliyini daim qoruyan gömrük orqanlarının hər zaman uğurlu fəaliyyətinin şahidi olacağımıza ümid edirik.


Nəqliyyatçılar da koronovirusla mübarizənin ön sıralarındadır\n03 Aprel 2020, 11:51\nSon günlər ölkəmizdə koronovirus pandemiyası ilə əlaqədar tətbiq olunan karantin rejimi bir çox sahələrdə durğunluq yaradıb. Amma həyatı əhəmiyyətli obyektlər var ki, onların işləməsi zəruridir. O da aydındır ki, insanlar nə qədər təcrid olunsa da, müəyyən yerlərə gedib-gəlmək məcburiyyətindədir. Məhdudiyyət nə qədər sərt olsa da, ictimai nəqliyyat fəaliyyət göstərməlidir.\nBəs görəsən hazırkı dövrdə ictimai nəqliyyatın fəaliyyəti necə təşkil olunub? Nəqliyyatçılar bu işlərin öhdəsindən gələ bilirmi? Onlar öz həyatlarını təhlükəyə atırlarmı? Vətəndaşlar bu vəziyyətdə necə davranmalıdır?\nHüquqşünas Ərşad Hüseynov "MediaPost”a açıqlamasında bildirib ki, virusun yayıldığı ilk günlərdən ölkəmizdə bütün dövlət qurumları bunun əleyhinə mübarizəyə səfərbər olundu:\n"Təbii ki, nəqliyyat təşkilatları, bu sahəni tənzimləyən qurumlar gücləndirilmiş iş rejiminə keçdi. Xüsusilə paytaxtda əhalinin daha çox olması səbəbindən Bakı Nəqliyyat Agentliyinin (BNA) də üzərinə daha çox məsuliyyət düşdü. Bu da təbiidir. Çünki ictimai nəqliyyatda virusun yayılma riski daha çoxdur. Məhz bunu nəzərə alaraq, BNA da işini yeni şəraitə uyğun qurdu. Yaranmış vəziyyətdə işlərin daha səmərəli təşkili üçün daxili qərargahın yaradılması, bütün daşıyıcı şirkətlərin və əlaqəli qurumların fəaliyyətinin mərkəzləşdirilmiş şəkildə koordinasiya olunması, təqdirəlayiq haldır. Qısa müddətdə avtobusların gündəlik dezinfeksiya işlərinin aparılması ilə yanaşı, sürücü və digər nəqliyyat işçilərinin təhlükəsizliyinin təmin olunmasına diqqət artırıldı. Bu istiqamətdə maarifləndirici sosial çarxlar hazırlandı və ictimaiyyətə təqdim olundu. Avtobuslarda dezinfeksiya məhlulları qoyuldu. Bütün bunlar yaranmış gərgin şəraitdə əhalinin həm mümkün mobilliyini təmin etmək, həm də sağlamlığı qorumaq üçün atılan addımlardır".\nƏrşad Hüseynov bildirib ki, BNA-nın ən çətin işlərindən biri Bakı Metropoliteninin fəaliyyətinin dayandırılmasından sonra olub:\n"Hələ metronun fəaliyyəti bir neçə saat məhdudlaşdırılan vaxtdan dərhal sonra BNA ekspress xətləri işə saldı. Həmin avtobuslar metro dayanacaqları boyu hərəkət edərək paralel şəkildə fəaliyyət göstərdi. Sərnişindaşımada fasiləsizlik təmin olundu. Hazırda isə metro tamamilə bağlanıb. Yəni BNA həm şəhər daxilində ümumi sərnişindaşımanı, həm də metronun işini üzərinə götürməli olub və bu istiqamətdə çalışır".\nƏrşad Hüseynov vətəndaş məsuliyyətinin önəmindən də danışıb. Bildirib ki, insanlar öz təhlükəsizliyini qorumaq üçün bütün çağırışlara əməl etməli, zərurət olmadığı təqdirdə evlərindən kənara çıxmamalıdırlar.\n"Amma həyatı əhəmiyyətli obyektlər, strateji qurumlar var. Onların mütləq əksəriyyəti Bakı şəhərində yerləşir. Burada çalışan insanların təhlükəsiz şəkildə daşınması, riski minimuma endirmək nəqliyyatçılardan çox ciddi səy tələb edir. Bu istiqamətdə atılan addımlar var. Həm dezinfeksiya işləri, həm sərnişinlər arasında məsafənin saxlanılması, xəttə zəruri sayda avtobusların buraxılması bu qəbildən olan işlərdir. Bütövlükdə yanaşsaq, hazırda ictimai nəqliyyat dövrün şəraitinə uyğun fəaliyyət göstərir. Düşünürəm ki, Bakı Nəqliyyat Agentliyinin əməkdaşları da öz sağlamlıqlarını müəyyən riskə ataraq bu işin öhdəsindən gəlirlər. Bizim gördüyümüz təkcə avtobusların hərəkətidir. Amma bunun arxasında böyük bir komanda işləyir. Həm dispetçer xidməti, həm tənzimləmə, texniki qulluq və s. sahələrdə çalışan insanlar var. Onlar da hər gün işə çıxır. İstirahət və bayram günləri belə, yoxdur. Düşünürəm ki, bu cür davam edərsə, ictimai nəqliyyat həm həyat əhamiyyətli obyektlərdə çalışanların zəruri mobilliyini, həm də daşımaların sanitariya-epidemioloji təhlükəsizliyini təmin edə biləcək", - ekspert "MediaPost”a deyib.\nƏrşad Hüseynov onu da əlavə edib ki, burada təkcə nəqliyyatçıların deyil, ümumilikdə cəmiyyətin dəstəyi zəruridir:\n"İlk günlərdən bütün qurumlar, əksər insanlar milli həmrəylik nümayiş etdirirlər. "Biz birlikdə güclüyük" və "Evdə qal" çağırışlarına qoşularaq bütün qüvvələrini bu işlərə sərf etdilər. Həm də vətəndaşlara çağırış olundu ki, zərurət olmadığı halda evdən çıxmasınlar. Düşünürəm ki, hər bir vətəndaş məsuliyyəti olmalı, lüzumsuz yerə yola çıxmamalı, avtobuslara minməməlidir".\nHüquqşünas qeyd edir ki, daşıyıcı şirkətlər və avtobus sürücülərinin üzərinə də çox böyük məsuliyyət düşür: "Əvvəla həmin şəxslərə təşəkkür etməliyik ki, öz sağlamlıqlarını riskə ataraq bizim üçün xidmət edirlər. Düşünürəm ki, həm təşkilatçı qurum olan BNA, həm daşıyıcı şirkətlər, həm sürücülər birlik nümayiş etdirərək mövcud durumda ictimai nəqliyyatın üzərinə düşən ağır yükün öhdəsindən tam şəkildə gələ biləcəklər. Kənardan baxanda görürük ki, virusla mübarizəni müharibə meydanına bənzətmək olar. Təbii ki, on xəttə həkimlərdir. Biz onlara minnətdarlığımızı bildiririk. Eyni zamanda ön sıralarda həm də nəqliyyatçılar dayanır. Burada həm BNA əməkdaşları, həm daşıyıcı şirkətlər, sürücülər və digər işçilər var. Onlara da təşəkkür edirik ki, elə həmin həkimləri, başqa tibb işçilərini, bizi çörəklə təmin edən çörəkçidən tutmuş həmin çörəyi satan satıcıya qədər hamını vaxtında işlərinə çatdırırlar. Əminəm ki, biz birlikdə qısa müddətdə bu bəlanın öhdəsindən gələ biləcəyik".


Madeleine resepti - klassik - Yeni reseptlər - 2022\nHAZIRLANMA ÜSTÜ Madeleine-klassik resept:\nYumurtaları bir çimdik duz, şəkər, portağal çiçəyi suyu, bir az süd, un və qabartma tozu ilə qarışdırın, kərə yağı və südün qalan hissəsini bir az ərinmiş kərə yağı və ya fırça ilə yağlayın. tərkibi və 15-20 dəqiqə bişirin, çünki yalnız bir növ Madeleine gətirdim, mən də çörək qablarını istifadə etdim.\nportağal çiçəyi suyu, badam özü ilə əvəz edilə bilər\nBöyük Birlikdən 100 il sonra & # 8211 Rumıniya reseptlər toplusu\nBöyük Birlikdən 100 il sonra & # 8211 Rumıniya reseptlər toplusu. Romalıların ən sevimli reseptləri. Ölkənin hər yerindən Rumıniya yeməkləri kitabı: Transilvaniya, Banat, Bucovina, Muntenia, Oltenia, Moldova, Dobrogea. Ənənəvi və ya müasir reseptlər.\nRomalıların hər yerdə 1918 -ci il Böyük Birliyini qeyd etdikləri günə 1 Dekabr & # 8211 gününə 2 ay qalıb. Bu il Böyük Alba Yuliya Birliyinin yüzüncü ildönümüdür və bu xüsusi münasibətlə ən sevimli reseptləri bir araya gətirməyə qərar verdik. Romalılar. Belə doğuldu "Rumıniya reseptləri toplusu".\nTəxminən 1700 nəşr olunmuş reseptlərdən bu yeməkləri seçmək çox çətin idi (burada A -dan Z -ə qədər tam siyahıya baxın). Transilvaniya və ya Banat reseptlərinin bir çoxunun Macar, Avstriya, Alman (Sakson, Svabiya) və ya Serb mənşəli olduğunu, Krallıq və Dobrogeadan olanların Osmanlıdan, Moldovalıların isə Ukraynalılar və Ruslardan açıq şəkildə təsirləndiyini unutmayın. Və yenə də yüz illərdir Rumıniyada yeyilir, yerli maddələrə və dadına uyğunlaşdırılır.\nUşaqlığınızı, valideynlərinizin evini və ya nənə və babanızın evini xatırladan bir çox resept tapa biləcəyinizə əminik the Şərhlərdə ən çox sevdiyiniz Rumıniya yeməklərinin nə olduğunu bizə yazın!\nDekabrın 1 -dən etibarən bütün rumınlar daha yeni "ənənə" halına gəlir. hisə verilmiş lobya & # 8211 resept burada.\nVə ya təzyiq ocağında və ya çoxlu sobada bişmiş hisə verilmiş ciolanlı lobya güveç ilə & # 8211 bura bax.\nAxtarışınızı asanlaşdırmaq üçün reseptləri bir neçə kateqoriyaya ayırdıq.\nVideo: Mozart - Metallica Symphony No. 40 - Enter Sandman: MOZART HEROES OFFICIAL VIDEO (BiləR 2022).\nCopyright 2022 \_ Madeleine-klassik resept...


Çar İraklinin ölümündən sonra Cavad xan Nadir şahın vaxtında İrakliyə bağışlanmış Borçalı və Şəmşədil mahallarını geri qaytarmağa çalışır. Lakin ona yalnız Şəmşəddil mahalını azad etmək müyəssər olur. O öz oğlu Uğurlu xanı da oraya göndərir. II Yekaterinanın sərəncamı ilə 1796-cı ildə onun favoriti Platon Zubovun qardaşı Valerian Zubovun başçılığı altında rus qoşunlarının Qafqaza yürüşü başlanır. Yürüşün rəsmi səbəbi kimi Ağa Məhəmməd xanın pozduğu əmin-amanlığın bərpa olunması göstərilirdi. Çox qısa bir müddətdə ruslar az qala döyüşsüz və müqavimətsiz Azərbaycanın demək olar ki, bütün Xəzəryanı bölgələrini tuturlar. Xanların bir çoxu aralarında türk və İran meyllilər də olmalarına baxmayaraq, xanlığın və xan hakimiyyətinin saxlanılması şərti ilə Rusiyanın himayəsi altına keçməyə məcbur olur. Qafqaz korpusu Gəncəyə 1796-cı ilin 13 dekabrında general Aleksandr Rimski-Korsakovun başçılığı ilə gəlir. Cavad xanın özü şəhərdən çıxıb, rus ordusunun qarşısına gələrək, qalanın açarlarını Rimski-Korsakova şəxsən təqdim edir.\nƏvvəlcə Azərbaycan türkləri ilə rusların arasındakı münasibət normal idi. Lakin Zubovun müşaviri təyin olunan Arqutinskinin Qarabağ məliklərinə müraciətlərindən sonra bu münasibətlər gərginləşir. O, Zubovun razılığı olmadan bəyan edir ki, guya ruslar Azərbaycana ona görə gəliblər ki, "erməniləri müsəlmanların təcavüzündən qurtarsınlar." (Halbuki Qarabağ məlikləri erməni deyil, qriqoryanlaşmış Qafqaz albanları idilər və o zaman Qarabağda erməni yox idi.[Mənbə göstərin]) Lakin bu bəyanat da əsassız verilməmişdi. Qafqaz yürüşünə kömək müqabilində ruslar sonradan gürcülərə bu bölgədə hegemonluq üçün imkan yaradacaqlarına vəd də vermişdilər. Bufer xristian dövləti yaratmaq məqsədilə İrəvan və Qarabağ xanlıqlarını buraya İran və Osmanlıdan köçürülmüş ermənilərlə məskunlaşdırmaq da planlaşdırılırdı. Həmin siyasət bizim günlərə qədər davam etməkdədir. "Böyük Ermənistan" iddiası ilə bu bölgəyə o vaxtdan etibarən 1 milyon yarımdan çox erməni yerləşdirilmiş və oradan bir o qədər Azərbaycan türkü də zorla köçürülmüşdür. Elə həmin ildə II Yekaterina vəfat edir, yeni imperator I Pavel qraf Zubova Zaqafqaziyanı tərk etmək əmrini verir. Rusların gedişindən dərhal sonra İran hökmdarı Ağa Məhəmməd şah Qacar Azərbaycanın şimalına cəza yürüşünə çıxır. O, Şuşanı tutur və Bakı xanı Hüseynqulunu silah altında buraya gətizdirir. Cavad xan da buraya gəlir. Onlar şaha öz qalalarının müqavimət göstərmədən ruslara təslim edilmə səbəblərini izah etməli idilər. 1797-ci ilin 5 iyun günü şahın öz xidmətçiləri tərəfindən qətlə yetirilməsi xanları mühakimə olunmaqdan xilas edir. 1799-cu ildə rus qoşunları Gürcüstana girir, bir ildən sonra isə Gürcüstanın Rusiyaya birləşməsi haqqında manifest verilir. Gürcü çarı XII Georgi Şəmşədil mahalının geri qaytarılması məsələsini qaldırır. Cavad xan öz oğlu Uğurlu xanın başçılığı altında oraya qoşun göndərir. Bu zaman gürcü çarının bir vaxtlar Cavad xanla dostluq eləyən xəzinədarı onu xəbərdar edir ki, birləşmiş rus-gürcü qoşunları Gəncə üzərinə yeriyə bilər. O da tamamilə mümkündür ki, həmin məktubla Cavad xanı qorxutmaq və onu qaçmağa məcbur etmək istəmişlər. Rus tarixçisi Olqa Markovanın da yazdığı kimi, "Zaqafqaziyadakı münasibətlərin ən gərgin məsələsi olan Gəncənin tabeçiliyi məsələsi yenidən kəskinləşir." Qafqazda rus qoşunlarının komandanı rus generalı, gürcü knyazı Pavel Sisianov təyin olunur. General Sisiyanov Tiflisdən Cavad xana yazdığı məktubunda ondan öz fəaliyyəti haqqında qısa hesabat istəyir, dostluq və sədaqət əlaməti olaraq, oğlu Uğurlu xanı onun yanına göndərməsini tələb edirdi. Cavad xan belə kobud şəkildə qoyulmuş tələbləri yerinə yetirməkdən imtina edir. O başa düşür ki, bu dəfə rus himayəsi altına artıq xanlığın saxlanması şərti ilə keçmək mümkün olmayacaq. Xanlıq ləğv olunacaq. 1803-cü ilin 22 noyabrında ruslar Tiflisdən Gəncə istiqamətində hərəkət edirlər. Şəhərin yaxınlığında dayanan Sisyanov yenidən Cavad xana məktub yazaraq, şəhəri təslim etmək barədə ultimatum verir. Cavad xan cavab verir ki, o, Gəncəni döyüşərək müdafiə edəcəkdir. Azərbaycan tarixçisi Mirzə Adıgözəl bəyin də yazdığı kimi, Cavad xan öz qoşununu və yaxın adamlarını başına yığaraq, düşmənin üzərinə yeriyir. Döyüş dahi şairimiz Nizami Gəncəvinin məqbərəsi yaxınlığında, Quru qobu adlanan yerdə baş verir. Qüvvələr nisbəti açıq-aydın görünürdü ki, bərabər deyil və buna görə də gəncəlilər ağır itkilər verdikdən sonra geri çəkilərək, qalanın darvazalarını bağlayırlar. Onları təqib eləyən ruslar da şəhərə girərək, qalanı dörd bir tərəfdən mühasirəyə alırlar. Düz bir ay Sisiyanovun ultimatumlarına Cavad xan birmənalı şəkildə eyni cür cavab verir: "Şəhəri verməyə gəlincə, bu niyyətindən çəkin, çünki bu olan iş deyil. Sən Gəncəyə yalnız mənim meyitimin üzərindən girə bilərsən. Başa düşürsənmi? Ancaq mən öləndən sonra, başqa heç cür." Qabaqdan qarlı qış gəlirdi və bunu gözünün altına alan Sisiyanov 1804-cü ilin 3 yanvarında qalanı hücumla almaq qərarı verir. İlk hücumda qalanı asma pilləkənlərlə almaq istəyirlərsə də, uğursuzluğa düçar olurlar. Bu hücum qurtarmamış, qalanın o biri yanından hücum başlanır. Gəncəlilərin qəhrəmancasına müqavimət göstərmələrinə baxmayaraq, ruslar qalanın əsas qüllələrini ələ keçirirlər. Qalanın divarları üzərində açıq döyüş zamanı Cavad xan 1804-cü il yanvarın 3-dən 4-nə keçən gecə, səhər saat 4-də düşmən gülləsindən həlak olur. Qala divarları uğrunda döyüşlərdə onun oğlu Hüseynqulu xan da atasının adına layiq bir şərafətlə həlak olur. Gəncə bundan sonra Rusiyanın himayəsinə keçir və xanlıq ləğv olunur. 1826-cı ilin 26 iyulunda Cavad xanın oğlu Uğurlu xan Gəncəni yenidən ələ almış və qısa bir müddətdə də olsa, xanlığı bərpa edə bilmişdi.\nUğurlu xan qeyri-adi cəsarəti və sərkərdəlik bacarığı ilə fərqlənirdi. O, sonradan da özünün kiçik dəstəsi ilə iki dəfə Azərbaycanın içərilərinə doğru irəliləmiş, hətta yenidən Gəncəni ələ keçirməyə cəhd göstərmişdi. Cavad xan Gəncədə Şah I Abbas tərəfindən tikilmiş məşhur Cümə məscidində dəfn olunur. 1962-ci ildə yaxınlıqdakı meydanın rekonstruksiyası adı altında onun məzarı dağıdılır. Lakin, vətənpərvərlər Cavad xanın cəsədinin qalıqlarını gizli şəkildə qoruyub saxlayırlar və artıq 1990-cı ilin 27 martında öz əvvəlki yerində torpağa tapşırılır. Xoşbəxtlikdən həmişə elmi axtarışlarda olan Məşədixanım Nemətova arxivdən Cavad xanın qəbrüstü abidəsinin foto-surətini tapır və təcili olaraq, həmin şəkildəki məzarın mərmərdən yonulmuş oxşarı hazırlanır. Onun üzərində gözəl nəstəliq xətti ilə fars dilində aşağıdakı sözlər həkk olunmuşdur:\n"Bu məzarda Gəncə bəylərbəyisi Qacar tayfasından olan Ziyadoğlu Cavad xan uyuyur.\nElə ki, qara torpaq oldu onların məskəni\nMərhum, rəhmətlik Cavad xan\nOndan sonra bu məqbərəda dəfn olundular\nO fatehin nəsli və ailəsi."\nTarix: 10.01.2015 / 16:45 Müəllif: Feriska Baxılıb: 147\tBölmə: Azərbaycan xanlıqları\nişiləri xoşbəxt edən 5 amil içki Sikde sepkiler doğulan doğuş doğrudurmu TOPLANMAQ TAMBUR nusiqi aləti uzaqlaşdırma cadusu TƏRIFIN ICAZƏ VERILIDIYI HALLAR Soner Sarıkabadayı Ben senden önce ölmek isterim Nazim Hikimet Siz Hansısınız Huquqlarimizi taniyag ve qoruyag Embrion asand Siqareti tərgitməyin asan yolu Sevgi HiSleRiM Sevda Sanəliyeva Seriyalı Səməd Mənsur Ələkbər Tağıyev Səməd Mövləvi Səməd Vurğun Ələddin Sultanov Səltənət Səlimiyyə ƏlƏqsa məscidi Səlib yürüşləri Əks cinslə Doğru Əlaqə Qurun Səlhab Məmmədov Sələfin səbrindən örnək Əkrəm Səhv fikirli ana sindromu Səhih Qüdsi hədislər nafilə namazlarının fəziləti Əkizlər Səhih Qüdsi hədislər Uca Allahın əməli salih bəndə Olmadin Səhih Qüdsi hədislər ƏlBəqərə surəsinin 285286 ayə Şərəfxanlı məscidi Səhih Müslim Fitnələr və onun sifətləri Əkiz psixologiyası əkizləri böyüdərkən Səhih Müslim İmankitabı İmanın Mədinəyə çəkilməsi Səhih Müslim İman kitabı Tovhid əhli olan kimsələ Səhih Buxari hədis kitabından seçmə hədislər I his Səhabələr Səhər Səfillər filmi Səfəvilərin süqutu


İlin ən cazibədar məşhur xanımları - FOTO\n10:52 23 Dekabr 2015\nBu cazibədar xanımlar 2015-ci ilin seks-simvolu adına layiqdir.\nMilli.Az oxu.az-a istinadən inanılmaz, seksual, cazibədar qadınların fotolarını təqdim edir.\nPlanetdə ən məşhur tatar gözəl İrina Şeyk 2015-ci ildə bütün dünyanı ondan danışmağa məcbur edib, həm də dəfələrlə. O, ən məşhur futbolçudan ayrıldı. Onun adı ətrafında qalmaqal səngimək bilmir. L'Oreal konserni məhz onu öz siması etdi.\nCenifer Lopez nə edir? Niyə o, 46 yaşında 26 yaşında olduğundan daha gözəl görünür? Bu, sadəcə eyham deyil, birbaşa faktın qeyd edilməsidir. Müğənni heç bir zaman belə gözəl görünməyib!\n"Victoria's Secret"in ən əsas sarışını və "mələyi" bu il dəfələrlə soyunub, onun uğursuz rakursdan çəkilən şəkli yoxdur.\nBrendin bütün reklam kampaniyaları bunu sübut edir.\nO, "Uol-strit canavarı" filmində baş qəhrəmanın həyat yoldaşı rolunu oynadıqdan sonra məşhurlaşdı. Sarışın gözəl kişilərin diqqətini filmlərdəki hiyləgərliyi və seksual temperamenti ilə əldə edir. Bu isə onu günlərimizin əsas Hollivud seks-simvolu adlandırmağa imkan verir.\nHollivudun əsas gözəli və Dior şirkətinin siması Şarliz Teron bu il bütün sahələrdə seçildi - o "J'Adore"u təqdim etməyə davam edir, onun "Dəlisov Maks" kinohitində iştirakı rəğbətlə qarşılandı. Onun Şon Pen ilə ehtiraslı romanı isə tabloidlərin səhifələrindən düşmürdü. Şarlizdən gözəl qadını Hollivudda da tapmaq çox çətindir.\nXəbərin orijinal ünvanı: http://news.milli.az/interest/392439.html\nİlin cazibədar məşhur xanımları FOTO


Xəzərin hava məkanı təhlükədədir\n14:45 16.10.2015 (Yenilənib 15:00 16.10.2015) Qısa URL\nƏrəstun Oruclu: Aviaşirkətlərin Xəzər üzərindən uçuş xəttində dəyişiklik etməsi Azərbaycanın hava məkanının təhlükəsiz olmaması barədə fikir formalaşdırır.\nBAKI, 16 okt-Sputnik. Bəzi ölkələrin aviaşirkətlərinin Rusiyanın Xəzərdən Suriyada İŞİD hədəflərini qanadlı raketlərlə vurmasından sonra uçuş marşurutunu dəyişməsi Azərbaycanın imicinə ziyan vurur.\nBunu politoloq Ərəstun Oruclu Qazaxıstanın "Air Astana" aviaşirkətinin rusların atdığı qanadlı raketlərdən ehtiyatlanaraq Xəzər üzərindəki uçuş trayektoriyasında dəyişiklik etməsinə münasibət bildirərkən deyib.\n"Bu hadisə yaxşı hal deyil. Çünki hava uçuş koridorlarındakı hər hansı dəyişiklik Beynəlxalq Aviasiya Agentliyinin razılğı ilə həyata keçirilir. Bu da müstəsna hallarda olur. Təbii ki, belə bir hadisənin baş verməsi və bir sıra aviaşirkətlərin Xəzər üzərindən uçuş xəttində dəyişiklik etməsi ilk olaraq Azərbaycanın hava məkanının təhlükəsiz olmaması barədə fikir formalaşdırır" — deyə ekspert bildirib.\nPolitoloq əlavə edib ki, bu gün Azərbaycanın hava məkanından təkcə Xəzəryanı ölkələr, Türkmənistan, Qazaxıstan deyil, onlarla ölkənin aviaşirkətləri uçuşlar həyata keçirirlər. "Biz istəməzdik ki, Azərbaycanın da adı İraq və Suriya kimi hava məkanı təhlükəli olan ölkələr sırasında çəkilsin" — deyə Oruclu əlavə edib.


Hossam Dirar, 1978 Abstract Mixed Media rəssamı - Misirli Sənətçi - 2020\nHossam Dirar, 1978 | Abstract Mixed Media rəssam\nHossam Dirar zəngin irs böyük bir ilham olmuşdur bir şəhər Qahirədə anadan olub.\nBA Fine Art, Tətbiqi İncəsənət Fakültəsi, Helvan Universiteti, 1995-2000;\nMükafatla bitirmiş və bütün girişlər arasında ən yaxşı Məzuniyyət layihəsini qazanmışdır.\nƏsas işlər: Qrafik Dizayn, Rəsm, Çap Etme və Qarışıq Media.\nKiçik Araşdırmalar: Məhsul Dizaynı, Fotoqrafiya, Multimedia, Tekstil və Seramik.\nHelwan Universitetinin məzunudur, onun məzuniyyət layihəsi üçün ilin ən yüksək qiymətini alıb. Şəkil, fotoqrafiya, quraşdırma, video və qrafik dizayn sahəsində çalışan çoxsaylı intizamçı bir sənətkar.\nDirar, Misirin zəngin vizual irsinin, Qahirənin çox mədəniyyət xarakterinin, şəhərin kompleksi və genişlənən şəhər fasadının, bölgənin ənənəvi ikonasının və mədəniyyət referentlərinin formalaşmasında müasir medianın təsirinin üst-üstə düşdüyünü yenidən təfsir edir.\nOnun işi ilə 21-ci əsrdə ənənəvi görünüşlərin gözəlliyini canlandırmaq, qadınların parçalanmış görünüşlərini sıx, xaotik və çox qatlamlı palitrası ilə birləşdirməyə çalışır. Bu desoupage graffiti cavab verir kimi.\nBəlkə sənətçinin əsərində təqib etdiyi görünməz bir şey, gələcəyin keçmişi və keçmişi meyarlarına qarışan, fərdiləşdirmə anlayışını davam etdirməyə çalışan gözəl bir fikirdir.\nVideonu izləyin: Hossam Dirar- Refugees (Fevral 2020).\nDavid J Cunningham, 1983 ~ Figüratif rəssam\nCopyright 2020 \_ none \_ Hossam Dirar, 1978 | Abstract Mixed Media rəssam


Azərbaycanda ilin II yarısında istehlakçı qiymətləri sabitləşəcək\nBiznes və iqtisadiyyat xəbərləri 1 İyun 2015 17:56 (UTC+04:00)\nAzərbaycan, Bakı, 1 iyun /Trend, müxbirlər Ənvər Məmmədov, Azad Həsənli/\n2015-ci ilin II yarısında Azərbaycanda mal və xidmətlərin qiyməti sabitləşəcək. Trend-in məlumatına görə, bunu "PAŞA Bank" ASC-nin İdarə heyətinin üzvü Taleh Kazımov Bakıda keçirilən Maliyyə Bazarları üzrə Forumda deyib.\nOnun sözlərinə görə, 2015-ci ilin fevral-mart aylarında ölkədə istehlakçı qiymətlərinin artımı sürətlənsə də, inflyasiya əleyhinə qəbul edilmiş tədbirlər nəticəsində onun qarşısını almaq mümkün oldu: "Son 4 ayda Azərbaycan iqtisadiyyatı 3,5 faiz artıb. Belə ki, qeyri-neft sektoru 6,8 faiz, qeyri-neft məhsullarının ixracı isə 40 faiz artıb".\nT.Kazımov qeyd edib: "Proqnozlarımıza əsasən, Azərbaycanda bu il iqtisadi artım 2-3 faiz olacaq".\nÖlkənin bank sektorundakı vəziyyətdən danışan T.Kazımov əlavə edib ki, milli valyutada depozitlər 36,4 faiz azalıb (11-dən 7 milyard manatadək) ki, bu da bütün bank sisteminə güclü təsir etməyib: "Kreditlərin verilməsi və qaytarılması arasında nisbət pozulub, ümumi portfeldə problemli kreditlərin payının artması ilə yanaşı, kredit portfelinin azalması müşahidə edilir".


Niyə stress infarkta səbəb olur? » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 23-05-2015, 08:00\nSəs ver: Alimlər niyə xroniki stressin infarkta səbəb olduğuna aydınlıq gətiriblər. Məlum olub ki, stress orqanizmdə kəskin leykosit istehsalına səbəb olur, bu da öz növbəsində damar tıxanıqlığı ilə nəticələnir.\nMütəxəssislər qeyd edir ki, stress infarkta səbəb ola biləcək faktorlardan yalnız biridir. Bunlar arasına həm də orqanizmdə yüksək xolesterin səviyyəsi yüksək təzyiq, siqaret istifadəsi və bəzi genetik faktorlar əlavə edilə bilər. Fialka\nloading... Stress kökəldir\nStressiz olmasada sağlam olmaq üçün çalışıb stressli vəziyyətlərdən uzaq durmaq lazımdır.redaktə edənə təşəkkür.\n23 may 2015 16:09\n# 9 Cimbom Nilay\nDüzdür, <Stress keçirirəm> sözü mənə də aiddir. İnsanda stressdən hər şey baş verə bilər. Həmçinin stress 1 çox xəstəliklərin açarıdır... Çalışın həmişə gülümsəyəsiniz... 23 may 2015 15:40\n# 8 MovieStarPlanet-te kayıtta olan var mı? Ben- Trendde Benim vipbetul\nmende çox stress keçirirem esebimide içimde boğmaqdan bir gün beyqafil mende öləcəm bu gedişlə səbəbinidə bilməyəcəklər ehh\nMen de cox esebiyem bu eseb de butun orqnizmime ziyan vurur axirda delixanaliq olcam infarkt bir yana\nmen esebiden de beterem hele indi birazca duzelmisem hardasa iki uc ay evvel az qala deli olacaqdim esebden..hetta esebden ozum ozume ziyan verirdim daha dogrusu zerer verirdim sacimi yolub bedenimi mohkem dislediyim hetta dersi oyrene bilmeyende kitabi da dislediyim vaxtlar olub.\n23 may 2015 12:25\n# 4 ⚔Viking⚔ Meleknur\nMen cox esebiyem ve tez stress kecirenem\nStresli ve esebi adamlarda infakt riski digerlerine nisbeten daha coxdur\nAllah uzaq etsin,infakt çox pis xestelikdir,teşekkür melumat üçün.Ona görede çalişib her zaman stresden uzaq olmaq,xoş ehval ruhiyeye köklenmek meslehetdir.\n23 may 2015 08:17


Maddə 4. Yol hərəkəti sahəsində dövlətin vəzifələri\nMaddə 7. Yol hərəkəti təhlükəsizliyinin təmin edilməsinin başlıca və əsas istiqamətləri\nMaddə 8. Yol hərəkətinin təşkil zamanı yol hərəkəti təhlükəsizliyinin təmin edilməsi\nMaddə 9. Avtomobil yollarının layihələşdirilməsi, tikintisi yenidən qurulması və təmiri\nzamanı yol hərəkəti təhlükəsizliyinin təmin edilməsi\nMaddə 10. Avtomobil yollarının saxlanması və abadlaşdırılması zamanı yol hərəkəti\ntəhlükəsizliyinin təmin edilməsi.\nMaddə 11. Avtomobil yollarından istifadə olunması zamanı yol hərəkəti\nMaddə 13. Küçələrin, meydanların və ya dəmiryol keçidlərin tikilməsi, saxlanılması və\nistifadə olunması zamanı yol hərəkəti təhlükəsizliyinin təmin edilməsi.\nMaddə 15. Yol hərəkətinin nizama alınması\nMaddə 16. Nəqliyyat vasitələri sürücülərinin hazırlanması və ixtisaslarının artırılmasının\nMaddə 17. Nəqliyyat vasitələri sürücülərinin sağlamlığının qorunması və onlar üçün\nlazımı əmək şəraitinin yaradılması\nMaddə 20. Yol-nəqliyyat hadisələrində zərər çəkənlərə tibbi yardım göstərilməsinin\nMaddə 23. Yol hərəkəti təhlükəsizliyini təmin etmək tədbirlər\nMaddə 24. Yol hərəkəti təhlükəsizliyi vəziyyətinin əsas göstəriciləri\nMaddə 25. Yol hərəkəti və onun təhlükəsizliyi göstəricilərinin vahid dövlət ucotu sistemi\nMaddə 28. Nəqliyyat vasitələrinin qeydiyyat şəhadətnaməsi\nMaddə 29. Nəqliyyat vasitələrinin dövlət qeydiyyat nişanı\nMaddə 30. Nəqliyyat vasitələrinin texniki vəziyyəti və onların texniki baxışdan\nMaddə 35. Sürücülük vəsiqələrinin verilməsi və dəyişdirilməsi\nMaddə 47. At arabalarının sürülməsi və mal-qaranın ötürülməsi\nMaddə 48. Nəqliyyat vasitələrinin üstün hərəkət rejimi ilə hərəkəti və bununla əlaqədar\ndigər sürücülərin vəzifələri\nMaddə 50. Hərəkət sürəti və nəqliyyat arasında ara məsafəsi\nMaddə 54. Payada keçidləri və ümumi istifadədə olan nəqliyyat vasitələrinin dayanması\nMaddə 66. Məlumatverici-göstərici nişanları\nMaddə 71. Yol işlərində istifadə olunan işarələr\nMaddə 73. Nəqliyyat vasitəsinin sürücüsü tərəfindən səs siqnalları və xarici işıq\ncihazlarından istifadə edilməsi\nMaddə 77. Nizamlanmayan yolayrıcıları\nMaddə 84. Yol hərəkəti təhlükəsizliyinə nəzarəti həyata keçirən Azərbaycan\nRespublikasının müvafiq icra hakimiyyəti orqanı əməkdaşının vəzifələri\nMaddə 85. Yol hərəkəti təhlükəsizliyinə nəzarəti həyata keçirən Azərbaycan\nRespublikasının müvafiq icra hakimiyyəti orqanı əməkdaşının hərəkətləri\nMaddə 86. Beynəlxalq aktların hüquqi qüvvəsi\nMaddə 87. Qanunun qüvvəyə minməsi\nyol hərəkəti - xüsusi nəzərdə tutulmuş yollarda nəqliyyat vasitələrinin köməyi ilə və ya belə kömək olmadan hərəkət etmək, habelə sərnişin və yük daşınması üzrə fiziki və hüquqi şəxslərin tələbatlarını ödəmək prosesində yaranan ictimai münasibətlərin məcmusudur;\nyol hərəkətinin təşkili - nəqliyyat vasitələrinin və piyadaların təhlükəsizliyini, fasiləsiz və rahat hərəkətini, optimal sür'ətini tə'min etmək məqsədilə küçə-yol şəbəkəsində həyata keçirilən və yol hərəkətinin ayrılmaz hissəsi olan mühəndis və təşkilati tədbirlər sistemidir;\nyol hərəkətinin təhlükəsizliyi - yol hərəkəti iştirakçılarının və cəmiyyətin yol-nəqliyyat hadisələrindən və onların nəticələrindən müdafiə olunma dərəcəsini göstərən yol hərəkəti vəziyyətidir;\nbeynəlxalq yol hərəkəti - bir dövlətin fiziki və ya hüquqi şəxsinə məxsus olan və başqa dövlətin ərazisinə müvəqqəti gətirilərək və orada qeydiyyata alınmayan nəqliyyat vasitəsinin iştirak etdiyi yol hərəkətidir;\navtomobil yolu - yol hərəkəti qaydalarına, dövlət standartlarına\nvə digər normativ - hüquqi aktlara uyğun olan ölçülərə və kütləyə malik avtomobillərin, avtobusların, motosikletlərin müəyyənləşdirilmiş sürətlə təhlükəsiz və rahat hərəkətini təmin etmək üçün nəzərdə tutulan yoldur;\navtomagistral - nəqliyyat vasitələrinin hərəkəti üçün xüsusi çəkilmiş və nəzərdə tutulmuş elə bir yoldur ki:\nhəmin yol boyunca yerləşən təsərrüfat, istehsal və ya tikinti tə'yinatlı obyektlər digər nəqliyyat vasitələri tərəfindən istifadə edilə bilməz;\nayrı-ayrı yerləri istisna olmaqla və ya müvəqqəti qaydanın müəyyənləşdirildiyi hallardan başqa, əks istiqamətlərdə hərəkət istiqamətləri üçün ayrı-ayrı hərəkət hissələri vardır, həm də bu hissələr arasında hərəkət üçün nəzərdə tutulmayan ayırıcı zolagın və ya müstəsna hallarda başqa vasitələrin köməyi ilə hədd qoyulmuşdur;\nyolun hərəkət hissəsi - yolun nəqliyyat vasitələrinin hərəkəti üçün istifadə edilən hissəsidir (yolun ayırıcı zolaq vasitəsilə dürüst müəyyən edilən və ya müxtəlif səviyyələrdə olan bir neçə hərəkət hissəsi ola bilər);\nyol çiyini - yolun hərəkət hissəsində hərəkətin kənar zolağı və ya kənar zolaqları, yaxud velosiped zolaqları müəyyən nəqliyyat vasitələrinin hərəkəti üçün nəzərdə tutulduqda, "yol çiyini" digər yol istifadəçiləri üçün yolun qalan hissəsinin kənarıdır;\nbaş yol - kəsişən (bitişən) yola nisbətən müvafiq nişanlarla işarələnmiş yol və ya torpaq yola nisbətən bərk örtüyü olan (asfalt və ya sement beton, daş materialları və s.) yol, yaxud bitişik ərazilərdən çıxışlara nisbətən hər hansı yoldur (ikinci dərəcəli yolda yolayrıcı qarşısında örtüklü sahənin olması, onu əhəmiyyətcə kəsişdiyi yola bərabər etmir);\npiyada keçidi - yolun hərəkət hissəsində piyadaların yolu keçməsi üçün nəzərdə tutulan sahə, yaxud mühəndis qurğusudur;\nnizamlanan yolayrıcı - hərəkət növbəliliyi svetoforun və ya nizamlayıcının siqnalları ilə müəyyənləşdirilən yolayrıcıdır;\nnizamlanmayan yolayrıcı - nizamlayıcının olmadıgı, svetoforun qurulmadığı və ya söndürüldüyü, yaxud yanıb-sönən sarı rəngli işıq siqnalının işlədiyi yolayrıcıdır;\nayırıcı zolaq - yolun ayrılmış elementi olub, yanaşı yerləşən hərəkət hissələrini bir-birindən ayıran, lakin nəqliyyat vasitələrinin, piyadaların hərəkəti və ya dayanması üçün nəzərdə tutulmayan hissəsidir;\nhərəkət zolağı - yolun hərəkət hissəsinin nişanlama xətti vasitəsilə bölünmüş, eni avtomobillərin bir sırada hərəkəti üçün kifayət edən hər hansı uzununa zolağıdır;\nsəki - yolun hərəkət hissəsinə bitişik olan və ya qazon vasitəsilə ondan ayrılmış, piyadaların hərəkəti üçün nəzərdə tutulan hissəsidir;\nnəqliyyat vasitəsi - yolda hərəkət üçün konstruksiya imkanları olan və insan tərəfindən idarə edilən qurğu, habelə onun qoşqusudur (nəqliyyat vasitələri mexaniki və insanın, yaxud heyvanın əzələ enerjisi ilə hərəkətə gətirilən nəqliyyat vasitələrinə bölünür);\nmexaniki nəqliyyat vasitəsi - asma mühərrikli velosipedlər və relsli nəqliyyat vasitələri istisna olmaqla, hər hansı özügedən nəqliyyat vasitəsidir;\navtomobil - yollarda adamların və ya yüklərin daşınması, yaxud adam və ya yük daşıyan nəqliyyat vasitələrinin yedəyə alınması üçün istifadə edilən mexaniki nəqliyyat vasitəsidir (bu anlayış trolleybusları, yəni elektrik naqili ilə birləşdirilmiş relssiz nəqliyyat vasitələrini də əhatə edir. Lakin yollarda adamların və yüklərin daşınması və ya bu məqsədlə istifadə edilən nəqliyyat vasitələrinin yedəyə alınması üçün istifadə edilən və yalnız yardımçı funksiya daşıyan kənd təsərrüfatı traktorları kimi nəqliyyat vasitələrini əhatə etmir);\noperativ nəqliyyat vasitələri - yanğından mühafizə, polis, tə'cili tibbi yardım, qəza-xilasetmə bölmələrinin, hərbi avtomobil müfəttişliyinin funksional tapşırıqlarının yerinə yetirilməsi, pul mədaxilinin inkassasiyası və qiymətli yüklərin daşınması, Azərbaycan Respublikasının ali vəzifəli şəxslərinin mühafizəsi vəzifələrinin icrası üçün nəzərdə tutulan, üstündə xüsusi qrafikalı rəngli sxemlər, yazılar və tanınma nişanları olan, xüsusi işıq və səs siqnalları ilə təhciz edilmiş avtomobillərdir;\nqoşqu - mexaniki nəqliyyat vasitəsi ilə yedəyə alınmaq üçün nəzərdə tutulan hər hansı nəqliyyat vasitəsidir;\nyarımqoşqu - avtomobillərə birləşdirilmək üçün nəzərdə tutulan, bir hissəsi avtomobilə söykənərək özünün və yükün kütləsinin xeyli hissəsini onun üstünə salan hər hansı qoşqudur;\nuzun ölçülü nəqliyyat vasitəsi -uzunluğu 24 metrdən çox olan nəqliyyat vasitəsidir;\nözügedən maşınlar - tırtıllı traktorlar da daxil olmaqla tikintidə, meşə və kənd təsərrüfatında, başqa işlərdə istifadə üçün nəzərdə tutulan nəqliyyat vasitəsidir;\ntəkərli traktor - yollarda qoşquları yedəyə almaq üçün istifadə edilən və konstruksiyasına görə, maksimum sür'əti saatda 30 kilometrdən yüksək olmayan nəqliyyat vasitəsidir;\nmotosiklet - mühərriki olan ikitəkərli, arabalı və ya arabasız mexaniki nəqliyyat vasitəsidir (tam ləvazimatlı vəziyyətdə kütləsi 400 kiloqramdan çox olmayan üç və dörd təkərli mexaniki nəqliyyat vasitələri\ndə motosikletlərə bərabər tutulur);\nmoped - iş həcmi 50 kub santimetrdən çox olmayan mühərriklə hərəkətə gətirilən və maksimum konstruksiya sür'əti saatda 50 kilometrdən yüksək olmayan iki və ya üç təkərli nəqliyyat vasitəsidir (asma mühərrikli velosipedlər, motosiklet və oxşar xüsusiyyətli digər nəqliyyat vasitələri də mopedlərə bərabər tutulur);\nvelosiped - əlil arabaları istisna olmaqla, idarə edən şəxsin əzələ enerjisi ilə, xüsusən pedalların və ya dəstəklərin köməyi ilə hərəkətə gətirilən hər hansı nəqliyyat vasitəsidir;\nnəqliyyat vasitəsinin dayanması - adamların minməsi və ya düşməsi, yaxud yüklərin yığılması və ya boşaldılması üçün zəruri olan vaxt ərzində nəqliyyat vasitəsinin hərəkətsiz vəziyyətə gətirilməsidir;\nməcburi dayanma - texniki nasazlıq və ya aparılan yükün, sürücünün (sərnişinin) vəziyyətinin və ya yolda maneə yaranmasının doğurduğu təhlükə üzündən nəqliyyat vasitəsinin hərəkətinin dayandırılmasıdır;\nnəqliyyat vasitəsinin durması - əgər nəqliyyat vasitəsi digər yol istifadəçisi və ya hər hansı maneə ilə toqquşmanın qarşısını almaq və ya hərəkət qaydalarının göstərişlərini yerinə yetirmək səbəblərindən başqa digər səbəblərə görə hərəkətsiz vəziyyətə gətirilmişdirsə və onun dayanması adamların minməsi və ya düşməsi, yaxud yüklərin yığılması və ya boşaldılması üçün zəruri olan vaxtla məhdudlaşmırsa, nəqliyyat vasitəsi\ndurmuş hesab edilir;\nparklanma - nəqliyyat vasitəsinin onun üçün xüsusi ayrılmış, müvafiq qaydada işarələnmiş yerdə durmasıdır;\nyol hərəkəti iştirakçısı - hərəkət prosesində piyada, nəqliyyat vasitəsinin sürücüsü, sərnişin, velosipedçi, mal-qara ötürən qismində iştirak edən, habelə avtomobil yollarından, küçələrdən, dəmiryol\nkeçidlərindən və ya nəqliyyat vasitələri ilə adamların və yüklərin daşınması üçün nəzərdə tutulmuş digər yerlərdən istifadə edən şəxsdir;\nsürücü - hər hansı növ nəqliyyat vasitəsini idarə edən şəxsdir (sürücülüyü öyrədən avtomobil tə'limatçısı da sürücüyə bərabər tutulur;\nsərnişin - nəqliyyat vasitəsində hərəkətdə olan, lakin onun idarə edilməsinə aidiyyəti olmayan şəxsdir;\npiyada - nəqliyyat vasitələrindən kənarda yol hərəkətində iştirak edən və yolda hər hansı iş görməyən şəxsdir (mühərriksiz əlil arabalarında gedən, velosiped, moped və ya motosiklet aparan, kirşə, əl arabası, uşaq və ya əlil arabası aparan şəxslər də piyadaya bərabər tutulur);\nvelosipedçi - əlil arabaları istisna olmaqla, velosipedi idarə edən şəxsdir;\nmal-qara ötürən - mal-qaranı, yük və ya minik heyvanlarını yoldan keçirən şəxsdir;\nötmə - qarşı hərəkət zolağına (hərəkət hissəsinin qarşı tərəfinə) çıxmaq və əvvəlki zolağa (hərəkət hissəsinin əvvəlki tərəfinə) qayıtmaq üsulu ilə bir və ya bir neçə nəqliyyat vasitəsini keçməkdir;\nüstünlük - nəzərdə tutulan istiqamətdə digər hərəkət iştirakçılarına nisbətən ilk növbədə hərəkət etmək hüququdur;\nyol vermək - sürücünün hərəkəti davam etdirməsi və ya yenidən hərəkətə başlaması, hər hansı manevr etməsi başqa nəqliyyat vasitələrinin sürücülərini qəflətən hərəkət istiqamətini və ya sür'əti dəyişdirməyə məcbur edə biləcəyi halda, onun hərəkəti davam etdirməməsi və ya yenidən hərəkətə başlamaması, manevr etməməsidir;\nməhdudiyyətli görünmə - duman, yağış, qar və başqa şəraitdə, habelə toranlıqda yolun 300 metrdən az məsafədə görünməsidir;\nyol-nəqliyyat hadisəsi - yollarda, küçələrdə, meydanlarda, dəmiryol keçidlərində nəqliyyat vasitələrinin hərəkəti prosesində baş verən və adamların həlakına və ya müxtəlif dərəcəli bədən xəsarəti almasına, heyvanların və ya hərəkətsiz maneənin vurulmasına, nəqliyyat\nvasitələrinin, yolların, qurğuların zədələnməsinə və ya başqa maddi zərər dəyməsinə səbəb olan hadisədir.\nMaddə 2. Qanunun tə'yinatı\ndövlət siyasətini, o cümlədən vahid elmi-texniki siyasəti, habelə yol hərəkəti standartlarını müəyyən etmək və onları həyata keçirmək;\nyol hərəkətinin təşkili, onun təhlükəsizliyinin tə'min edilməsi, ətraf mühitinmühafizəsi, yol hərəkəti qaydalarının, habelə onların pozulmasına görə məs'uliyyətin müəyyənləşdirilməsi ilə bağlı qanunlar və digər normativ-hüquqi aktlar qəbul etmək, onların icrasını həyata keçirmək;\nyol hərəkətinin inkişafının və təhlükəsizliyinin tə'min edilməsinə dair ölkə və onun inzibati ərazi vahidləri üzrə proqramları və planları qəbul etmək, onların icrası üzrə dövlət orqanlarının fəaliyyətinin əlaqələndirilməsini tə'min etmək;\nyol hərəkətinin inkişafına və təhlükəsizliyinə dair proqramları və planları, avtomobil yolları şəbəkəsinin saxlanılması və inkişaf etdirilməsi, yollarda təhlükəsiz hərəkətin, habelə yol hərəkətinə dair ekoloji tələblərin tə'min edilməsi sahəsində həyata keçirilən tədbirləri dövlət yol fondundan və dövlət büdcəsindən maliyyələşdirmək;\nyol hərəkətinin təşkili üzrə ixtisaslaşdırılmış xidmətləri təşkil etmək, o cümlədən texniki vasitələrin və avtomatlaşdırılmış sistemlərin qurulmasını və istifadəsini, qəza-xilasetmə işləri görülən və kütləvi tədbirlər keçirilən yerlərdə nəqliyyat vasitələrinin və piyadaların hərəkətinin təhlükəsizliyini tə'min etmək;\navtomobil yollarının tikintisinə, yenidən qurulmasına, tə'mirinə, saxlanılmasına və mühafizəsinə dair, habelə Azərbaycan Respublikasında istehsal olunan nəqliyyat vasitələrinin konstruksiyasına və texniki vəziyyətinə dair vahid tələbləri müəyyən etmək və onlara əməl olunmasına nəzarət etmək;\navtomobil yollarının tə'miri və saxlanılması ilə bağlı fəaliyyətin, yol hərəkətinin təhlükəsizliyinə tə'sir göstərən digər növ fəaliyyətin həyata keçirilməsi, nəqliyyat vasitələrinin tə'miri və istismarı, daxili və beynəlxalq sərnişin və yük daşımaları, təhlükəli yüklərin daşınması qaydasını müəyyən etmək;\nnəqliyyat vasitəsinin qeydiyyat şahədətnaməsinin, dövlət qeydiyyat nişanının və sürücülük vəsiqəsinin nümunələrini müəyyən etmək;\nekoloji təhlükəsizlik tələblərinə əməl etməklə, yol hərəkəti iştirakçılarının ehtiyaclarının tə'min olunması məqsədilə avtomobil yollarının saxlanılmasını, tə'mirini, yenidən qurulmasını və tikintisini təşkil etmək və onların həyata keçirilməsinə nəzarət etmək, yolların qəza təhlükəli sahələrini aradan qaldırmaq;\nyol hərəkəti təhlükəsizliyinin tələblərinə uyğun olaraq dövlət yollarında texniki xidmət sahələri təşkil etmək;\nyol hərəkəti iştirakçılarının tibbi tə'minatını, o cümlədən yolnəqliyyat hadisələrində zərər çəkənlərə tibbi yardımın göstərilməsini təşkil etmək;\nsürücülərin hazırlanmasını və onların ixtisasının artırılmasını həyata keçirən məktəb və kursların açılmasına razılıq vermək, onların fəaliyyətinə nəzarət etmək, nəzəri və təcrübi imtahanlar qəbul etmək, imtahanlardan müvəffəqiyyətlə keçənlərə sürücülük vəsiqəsi vermək, onların uçotunu aparmaq;\nəhaliyə yol hərəkəti qaydalarının öyrədilməsini və yol hərəkəti təhlükəsizliyinin təbligi işini təşkil etmək, yol hərəkəti təhlükəsizliyi sahəsində bu Qanunla müəyyən olunmuş tələblərə hüquqi və fiziki şəxslər tərəfindən əməl olunmasını tə'min etmək;\nyaşayış məntəqələrinin baş planlarına, müfəssəl planlaşdırılması və tikintisi layihələrinə, kompleks nəqliyyat sxemlərinə və yol hərəkətinin təşkili sxemlərinə uyğun olaraq rayon (şəhər) ərazilərində yol hərəkətinin avtomatlaşdırılmış idarəetmə sistemlərini təşkil etmək;\npullu duracaqlarda, qarajlarda nəqliyyat vasitələrinin saxlanılması qaydasını müəyyən etmək;\nyol hərəkəti təhlükəsizliyi məsələləri üzrə elmi tədqiqat işlərinin aparılmasını təşkil etmək;\nyol hərəkət təhlükəsizliyini tə'min etmək və ya hərəkət şəraitini yaxşılaşdırmaq məqsədilə, yollarda tə'mir-tikinti işləri aparılarkən, zəruri olduqda, nəqliyyat vasitələrinin hərəkətini məhdudlaşdırmaq və ya qadağan etmək, ümumi istifadədə olan nəqliyyatın müntəzəm hərəkəti marşrutlarının açılması qaydasını müəyyən etmək və onun həyata keçirilməsini təşkil etmək;\nnəqliyyat vasitələrinin texniki vəziyyətinə nəzarət etmək, dövri texniki baxışları həyata keçirmək, konstruksi yası və ya texniki vəziyyəti müəyyən olunmuş standartlara, habelə mühərrik, ban və şassi nömrələri qeydiyyat sənədlərində göstərilmiş nömrələrə uyğun gəlməyən nəqliyyat vasitələrinin istismarını qadağan etmək;\nnəqliyyat vasitələrinin konstruksiyalarının hazırlanmasına və yenidən quraşdırılmasına, aqreqat, ban və ban hissələrinin dəyişdirilməsinə icazə vermək və yol hərəkəti təhlükəsizliyinin tələblərinə uyğun olmasına nəzarət etmək;\nAzərbaycan Respublikasında istehsal olunan nəqliyyat vasitələrinin hərəkət təhlükəsizliyi, ətraf mühitin mühafizəsi ilə bağlı tələblərə uyğunluğu baxımından onların texniki layihə sənədlərinə və texniki vəziyyətinə dair müvafiq rəylər vermək, onların sınaqlarında iştirak etmək, bu tələblərə cavab verməyən nümunələrin (mə'mulatın) istehsalını dayandırmaq barədə müvafiq orqanlara təqdimatlar vermək;\nnəqliyyat vasitələrinin qeydiyyatını, özgəninkiləşdirilməsinin sənədləşdirilməsini və onların uçotunu aparmaq, girov müqaviləsinin qeydiyyata alınması barədə şəhadətnaməni, nəqliyyat vasitəsinin qeydiyyat şəhadətnaməsini və dövlət qeydiyyat nişanlarını vermək;\nyollarda nəqliyyatın və piyadaların təhlükəsiz, səmərəli və rahat hərəkətini təşkil etmək, Azərbaycan Respublikasının qanunvericiliyi ilə nəzərdə tutulmuş qaydada müqavilələr əsasında nəqliyyat vasitələrinin müşayiətini təşkil etmək;\nyol hərəkətinə nəzarət funksiyalarını yerinə yetirmək məqsədilə stasionar postların siyahısını və dislokasiyasını müəyyənləşdirmək və təşkil etmək, bu postları texniki vasitələrlə, habelə binalarla, nəqliyyat və rabitə vasitələri ilə, yol-nəqliyyat hadisələrində zərər çəkənlərə ilk tibbi yardım göstərilməsi üçün tibbi ləvazimatla və dava-dərmanla tə'min etmək, insanın adi həyati ehtiyaclarının ödənilməsi üçün lazımi şəraitlə tə'min etmək;\nyol nişanlarının və göstəricilərinin quraşdarılmasını, yol hərəkətini nizamlayan və ona nəzarət edən nəqliyyat və texniki vasitələrin, yol-nəqliyyat hadisələrinin nəticələrini yüngülləşdirmək üçün hadisə yerində tətbiq olunan qəza-xilasetmə avadanlığının, habelə yol hərəkətinin təhlükəsizliyini artırmağa kömək edən digər texniki vasitələrin və cihazların, yol hərəkətinin təhlükəsizliyinin təbliğinə xidmət edən təşviqat vasitələrinin, xüsusi məhsulların (sürücülük vəsiqələrinin blanklarının, nəqliyyat vasitəsinin qeydiyyat şəhadətnamələrinin, dövlət qeydiyyat nişanlarının və tanınma nişanlarının) sifarişçisi və istehsalçısı funksiyalarını həyata keçirmək və Azərbaycan Respublikasının müvafiq icra hakimiyyəti orqanının struktur bölmələrini bunlarla tə'min etmək;\nhüquqi və fiziki şəxslər tərəfindən bu Qanunun tələblərinin yerinə yetirilməsinə nəzarət etmək, yol-nəqliyyat hadisələri ilə bağlı Azərbaycan Respublikasının qanunvericiliyi ilə müəyyən edilmiş qaydada cinayət işləri üzrə təhqiqatın aparılmasını və inzibati işlər üzrə icraatın həyata keçirməsini təşkil etmək;\nzədələnmiş nəqliyyat vasitələrinin müəyyən edilmiş yerlərə aparılmasını və sahibsiz qalmış əmlakın mühafizəsini, habelə qaçırılmış, oğurlanmış nəqliyyat vasitələrinin, yol-nəqliyyat hadisəsi yerlərindən qaçıb gizlənmiş yol hərəkəti iştirakçılarının axtarılmasının iştirakını tə'min etmək;\nyol-nəqliyyat hadisələrinin, nəqliyyat vasitəsini idarə etmək hüququndan məhrum olunmuş vətəndaşların, yol hərəkəti qaydaları pozuntularının, bununla əlaqədar görülmüş tədbirlərin uçotunu aparmaq;\nhərəkət üçün ayrılmış yollara nəzarət etmək, hərəkət sür'ətinin məhdudlaşdırıldığı zonaları müəyyənləşdirmək, orada müvafiq yol nişanları qurmaq, habelə təhlükəli yüklərin daşınmasını və nəqliyyat dəstələrinin şəhərlərdən və digər yaşayış məntəqələrindən keçməsini təşkil və tə'min etmək;\nbu Qanunla müəyyən olunmuş digər tələbləri yerinə yetirmək.


DÖŞ GİLƏLƏRİNDƏ ÇATLARIN "BEPADERM G"İLƏ MÜALİCƏSİ\nMəlumdur ki, hər bir qadın körpəni döşlə qidalandırmalıdır. Bu ana ilə övladı bir-birinə bağlayan yeganə psixoloji aktdır ki, heç bir şey ilə əvəz olunmur. Döşlə əmizdirmə qadınların sağlamlığını aşağıdakılardan qoruyur:\nuşaqlığın qısa zamanda normal ölçüyə qayıtması;\ndöş və yumurtalıq xərçəngi riskinin azalması;\nyaşlı dövrdə güclü sümüklərə, sidik yolları infeksiyasının profilaktikasına səbəb olur.\nbirinci altı ay ərzində hamiləlik riskini azaldır.\nPitsburq Universiteti (University of Pittsburgh) “Women`s Health Initiative” ictimai təşkilatı menapauza (aybaşının dayanması) dövründə qadınların sağlamlığının vəziyyətini araşdırmaq məqsədilə 139 min qadının xəstəlik tarixi ilə tanış olaraq, belə bir qənaətə gəlib ki, əmizdirmənin müddəti qadının sağlamlığı ilə birbaşa əlaqədardır. Belə ki, 1 ildən artıq müddətdə əmizdirən qadınlarda diabet xəstəliyinin meydana çıxma ehtimalı 20 %–ə, hipertoniya ehtimalı 12 %–ə, qanda xolesterinin miqdarının artma ehtimalı 19 %–ə, insult riski isə 9 %–ə düşüb. Dünya həkimləri bu qənaətə gəliblər ki, ana südü körpə üçün ən sağlam qida olmaqla yanaşı, hamiləlik dövründə orqanizmdə baş verən dəyişikliklərin doğuşdan sonra tez bir zamanda bərpa olunmasının ən faydalı yoludur. Lakin uşağın əmizdirilməsi anaya ağrı verməməlidir. Əgər əmizdirmə zamanı ana ağrı hiss edirsə, döş giləsi isə əmizdirdikdən sonra qızarmış olursa (sanki onun üzərindəki dəri soyulmuşdur), bu, döş giləsində sıyrıntı olmasının əlamətidir. Bu zaman növbəti əmizdirmələr də eyni qaydada aparılarsa, ananın döş giləsində tez bir zamanda çatlar yaranacaq. Bu çatlar ağrılı olur, çatlardan qan axır. Bu zaman uşağın əmizdirilməsi xeyli ağrılı, bəzi hallarda isə mümkünsüz olur. Əgər döş giləsində çatlar meydana çıxıbsa onların sağalması üçün hər hansı bir tədbir görmək lazımdır. Bu nəinki ana üçün eyni zamanda körpə üçün də təhlükəlidir. ( süd ilə yaradakı hər hansı infeksiya körpənin bağırsaqlarına daxil ola bilər) Bəs, bu problemi necə həll etmək lazımdır?\nDöşlə qidalanmanı aşağıdakı sxemlə həyata keçirmək lazımdır və bu zaman yara sağaldıcı vasitələrdən də istifadə edilməlidir.\nUşağın əmizdirilməsinin lap ilk günlərindən etibarən, döşü ona düzgün şəkildə vermək lazımdır.\nDöş giləsi ilıq su ilə sabunsuz yuyulmalıdır.\nYumşaq, təmiz dəsmalla qurulanmalıdır.\nDöş giləsində yarasağaldıcı məlhəm qalın qat formasında vurulur.\nDöş giləsi salfetlə bürünməli və büsthalter geyinməlidir. Qoyulmuş kompress 1 saat ərzində saxlanmalı, daha sonra məlhəmin qalanı salfetlə götürülməlidir. Bu cür kompress gün ərzində 3-4 dəfə olmaqla çatların tam sağalması üçün istifadə olunmalıdır.\nAğır çatlar olduqda, onların daha tez sağalması üçün Bepaderm G kimi yara sağaldıcı vasitədən istifadə etmək olar. Bepaderm G uşaq əmizdirən dövrdə süd vəzilərinə müntəzəm qulluq, döş gilələrində əmələ gələn ağrıların və ya çatların müalicəsində istifadə olunan preparatdır. Bepaderm G uşağı döşlə əmizdirmə zamanı döş giləsi bölgəsini müdafiə edir, gərginliyi və həssaslığı azaldır, dərini elastik edir, çatlamış bölgənin regenerasiyasını (bərpa olunması) sürətləndirir. Bepaderm G iltihab əleyhinə təsir göstərir. Tərkibində rəngləndiricilər yoxdur, hipoallergendir. Gel yapşqanlıq hissi yaratmır. Tez hopur və geyimdə heç bir ləkə saxlamır.\nİstifadəsi: Bepaderm G laktasiya dövründə qadınların süd vəzisi giləsinin çatları və iltihabında profilaktik və müalicə məqsədilə istifadə edilə bilər. Geli hər əmizdirmədən sonra və lazım olduğu müddətdə döş giləsi nahiyəsinə çəkmək lazımdır.


2017-ci ilin yekunlarına görə hüquqi şəxslər tərəfindən mənfəət və əmlak vergisi, fiziki şəxslər isə gəlir vergisinin bəyannaməsini aprel ayının 2-dən gec olmayaraq vergi orqanına təqdim etməli və hesablanmış vergilər həmin müddətədək tam həcmdə dövlət büdcəsinə ödənilməlidir.\nQeyd edək ki, bəyannamələr müəyyən edilən müddətdə təqdim edilmədikdə 40 manat məbləğində maliyyə sanksiyası tətbiq edilir, vergilər vaxtında ödənilmədikdə isə bir ildən çox olmamaqla ötmüş hər bir gün üçün 0,1 faizi məbləğində faiz tutulur. (apa)